
ACTUL 1 


SCENAI 
(O sală la palatul domnesc.) 
MOGHILĂ, STURZA CAPITANUL 


MOGHILĂ 
(Întrind pe o ușă, pe cind Sturza intră pe alta.) 


Nu zăresc pe nimeni 4, 
STURZA 


Daca nu mă-nşel 
E Moghilă-acolo ! 
MOGHILA 
Este tocmai el. 
Din Constantinopol vin cu o solie... 
Căpitane Sturza... 
STURZA 
Și ce ştiri dai mie 
Din acele locuri ? 
MOGHILA 


Domnul Eliaş, 
Frate cu cel de-astăzi domn atotgingașş, 
Cel ce dete tronul din a lui voinţă, 
Şi mergînd cu turcii, a schimbat credință, 
Datine, acuma paşă s-a făcut |... 
Cine vreodată, vai ! ar fi crezut, 
Că un fiu din Rareş, domn român, domn mare, 
Are să s-arunce în această-stare ? 

STURZA | 


Florile adesea nasc din mărăcini 

Şi-ntre flori frumoase nasc ciulei şi spini. 
Ștefan domnul de-astăzi şi acel din urmă, 
Singe al lui Rareș, el ce astăzi curmă 
Strălucita viță domnilor bătrîni, 

Însuși el înclină capul spre păgini. 


MOGHILĂ 
Știu... această faptă chiar mi-a fost solie... 
STURZA 


Imi aduc' aminte cu ce bucurie 

Îl alese țara ! Tare s-a schimbat ! 

A căzut la pradă, cît a spăimiîntat 

Chiar pe turci ! Ucideri fără judecată ; 
Siluiri nedemne de femei s-arată 

Mai pe toată ziua... Cinstea, viaţă,-averi, 
Sunt de el lovite... Trece în plăceri 
Grosolane timpul, cînd sărmana țară 

E îngenucheată astăzi ca să piară ! -~ 


MOGHILĂ 
Triste ştiri dai mie !... 
STURZA 


Dar vor rămînea 
Între noi ?... 


MOGHILĂ 


Fii sigur, pe copila mea ! 
Dar ce fac boierii? Ca domnia țării, 
Au căzut ei încă pradă-a nepăsării ? 
Îmi aduc aminte de un moș bătrîn 
Ce-mi zicea odată : „Cînd un domn român 
Se va da molatec la plăceri nebune 
Cu femei, și țara dată-n moliciune 
Va răbda rușinea, să știi lămurit 
Că a morţii mînă neamul a lovit...“ 

STURZA 


FI avea dreptate ; iar ce nu ştii încă 
Este că în ţară e mişcare-adincă... 
Mulţi boieri fugiră către leşi şi toți 
Acolo lucrează pentru țară... Poţi 
Să-nţelegi aceasta din a lor lipsire... 
Căci bărbaţii ţării, oameni de cinstire, 
Au lăsat toţi locul unor venetici... 
Vornicul cel mare, ce-ai să vezi aici, 
E dator toiagul la a lui soţie, 

Tinără, frumoasă !... 


MOGHILĂ 
Triste ştiri dai mie !... 


SCENA II 
Cei dinainte, DOMNUL ȘTEFAN 


DOMNUL 
Ai venit, Moghilă ? Carte mi-ai adus? 


MOGHILĂ 
(dindu-i cartea) 


Carte a te duce cu oştiri în sus. --y 
În Ardeal, la luptă... 


DOMNUL 


Știu... dar nu grăbeşte... 

Voi trimite altul... Căci dezgustul crește 
Despre-această țară! Voi ca să vă las, 
Să mă trag din scaun... Nu a mai rămas 
Gînduri pentru ţara putredă şi moartă. 
Turcii-mi fac plăcere, voi să merg la Poartă 
A mă face pașă, voi să mă turcesc... 
Ca să am haremuri ! Nu ştii cît iubesc 
Felul lor de viaţă !... Dar făceţi să vie 
Lăpuşneanu-aice. 

a (Ei ies.) 

SCENA III 


DOMNUL 
(singur) 
„1 Încă-o bătălie... 
Zău ! mă voi retrage şi mă voi turci... 
Tronul osteneşte, cată-a-l părăsi, 
Gîndul meu să-ntoarce la această fată 
A lui Vartic care frate-meu odată 
A ucis... Să caut planul cel mai bun, 
La a mea voinţă ca să o supun. 
Casa lor datoare, voi a li să vinde 
Tot prin Biţă Grecul, şi-asfel a o prinde. 


SCENAIV 
DOMNUL, BIȚĂ GRECUL 


DOMNUL? 
-Tu ești, Biţă ? Iadul te-a născut să fii! 
Cînd gîndesc la tine, iată că tu vii! 
Ştii că-mi place fata lui Vartic, Adina ? 
Lîngă alba-i față a pălit lumina! 
D-astăzi pînă mîne voi să fie-a mea, 
Sau pe umeri capul nu-l vei mai avea! 
Muma e datoare pe la turci cu sume, 
Tu fă să le ceară... şi-apoi o vom pune 
A plăti îndată. * 


BIȚĂ GRECUL 
Planul e dibaci ! 
DOMNUL 
Mă-nțelegi atuncea ce ai tu să faci! 
BIȚĂ 


Muma la-nchisoare, fata o să vie 
Pentru a sa mumă să se roage ţie... 

DOMNUL 


Cheamă creditorii astăzi chiar aici, 
Le vorbește... Biţă, știi ce-o să le zici ? 
Cheamă şi pe mumă... 


BIȚĂ GRECUL 


O, tu eşti om mare! 
Doamne !... mare-n faptă, mare-n cugetare. 
(Iese.) 


SCENAV 
DOMNUL 
(singur) ; 


Iată om acesta! El e credincios. 

Îl voi face vornic! E trebuincios. 
Numai el va face ţara fericită... 

Dar spre a mă-ntoarce la a mea iubită, 
Petru Lăpuşneanu umblă după ea, 

Mi s-a zis că cere mina ei să-i dea. , 
Lucrul merge bine căci îl voi trimete 
În Ardeal cu oastea... 


SCENA VI 
DOMNUL, BIŢĂ, DOI TURCI 


DOMNUL 
(către turci) 


Ce faci tu, Mehmete, 
Tu, Selime ? 


MEHMET 


Doamne, plingeri aducem... 
De la casa Vartic mulţi bani noi avem. 


DOMNUL 


Să cheme văduva la mine!... 

BIȚĂ 
„Am trimes să-o cheme... într-o clipă vine. 


SCENA VII 
Cei dinainte, DESPINA 


DOMNUL 


"Văduva lui Vartic! De ce nu plăteşti 
Agilor aceia ce le datoreşti ? 
DESPINA 
Nu le sunt datoare : pentru-ntiia dată 
Eu îi văz acuma!... şi sunt prea mirată 
Să auz aceasta !... 
DOMNUL 
(către turci) 
Ei bine ! Ce aveţi a spune? 
MEHMET 
“Vorbele ei, doamne, nu sunt vorbe bune, 
Ea îşi perde mintea !... 
DESPINA 
Nu v-am cunoscut 
Pină astăzi ; nu ştiu să vă fi văzut... 
(Către domn.) 
Doamne ! nu îi crede... Sunt niște tilhari ; 
Vorsă mă înşele!... 
DOMNUL 
'Tu zici vorbe tari, 
Şi înfrunţi într-înşii Poarta, padişahul 
Şi pe mine însumi :... 
(Către Biţă.) 
Cheamă pe vătaful 
De aprozi. 
(Biţă vorbește la ușă ; vătaful intră.) 

DOMNUL 
(către vătaful) 


S-o închizi la beci !... 
DESPINA 


Doamne ! ce poruncă ! Vei dar să întreci 
Pe Ilie-Vodă, printr-o tiranie 

Ce nu are margini ?,.. Petre Rareș, ţie, 
Acolo în ceruri, mă îndrept şi spun, 

Astor frați sălbateci n-ai fost tată bun ! 

Tu ai fost domn mare, iar ei n-au mărire !... 


DOMNUL 
(către seimeni) 


Ce staţi ? 
(Seimenii o tirăsc afară. Turcii ies.) 


SCENA VIII 


DOMNUL 
(către Biţă) 


Dar Adina ? 
BIȚĂ 
1 s-a dat de ştire 
Că e-nchisă muma, ca să vie-aci. 


Dincolo în sală caută a fi. 
(Se duc spre ușă.) 


Nu ţi-am spus că este ?... 
(Ii face semn să între.) 


SCENAIX 
Cei-dinainte, ADINA 


DOMNUL 
(la o parte) 


O, cît e de dulce! 
(Tare.) 

Vin şi spune mie ce aici te-aduce. 

A ruga pe domnul ? Cere ce vei vrea, 
Fie însuşi sceptru-mi, tu îl vei avea! 
Şi ţi-o spun nainte... 


ADINA 
(cu rușine) 
Vai! nu viu a cere 
Decit buna-mi maică ce închisă piere ! 
Nu ştiu ce greşală, doamne, a făcut... 
Dar te rog cu lacrimi, fii bun, fii plăcut, 
O trimete-acasă ! 


DOMNUL! 


Ş Va veni îndată. 
Asfel te mîngiie, o, frumoasă fată ! 
Grijile sunt umbra tristii bătrineți. 
Ele sunt streine dulcii linereți. 


` ADINA 


Din copilărie dorurile rele 
Încă turburară unda vieţii mele. 


DOMNUL 


Ştiu, al tău părinte spun că fu tăiat, 
Însuşi d-al meu frate... Eu l-am blăstemat? 
Căci a pus pe frunte-ți urmă de durere, 
Şi în ochii-ţi lacrimi ! Dulcea mingiiere 
Dorului urmează... ziua va veni 
Ca să fii ferice... 
(Biţă iese.) 

ze Şi această zi 
Va veni atuncea cînd vei vrea să vie... 
Fericirea, dragă, să o ceri chiar ţie... 


ADINA 
Nu pricep nimica... 

DOMNUL 


Nu e de mirat, 
Căci la ce-ţi voi spune, nu te-ai așteptat. 
Dulcea mea Adina, de n-aş şti eu bine, 
Că nu sunt în voia viselor dulci, line, 
M-aş lăsa a crede că un vis născut 
Ca un dulce zîmbet dintr-un gînd plăcut, 
Vine de mă-mbată, și-asfel îmi aduce 
Faţa ta frumoasă, tînără și dulce ! 


ADINA, 


Vai! ce frumuseţe, doamne, ai văzut 
La o biată fată ce s-a abătut 
Sub adinci necazuri ?... 


DOMNUL 


i Cerul nu străluce 
Mai plăcut sub aburi, decît chipu-ți, dulce. 
O, ferice fată ! Frumuseţea ta 
N-a perdut nimica din lumina sa 
În amărăciune... Dar eu voi a-ţi zice 
Cum aici în viaţă poţi să fii ferice... 
Ce ai crede oare cînd ţi-aş spune eu 
Ca să-mi fii tu-doamnă, tu îngerul meu ?... 


ADINA 
(cu mirare şi ambara) 


De ce rîzi de mine, doamne ! Niciodată 
Nu voi crede-aceasta !... 


DOMNUL 


O, frumoasă fată ! 
Pentru ce ne-i crede ? 


ADINA 


Neam de domn nu sînt," 
Şi tu eşti din Ştefan... 

Y 


DOMNUL 


3 O, nebun cuvînt! 
Frumuseţea este a cerului fiică, 
Nobilă ca stea care să rădică 
Pe a lumii față ! Nobilă dar eşti, 
Eşti cea mai frumoasă ce-astăzi ne răpești, 


ADINA 


Cer dar iertăciune a nu da crezare 
La aceste vorbe, zise de-ntimplare... 
Dar să fie spuse cu cuget curat, 

Încă aş răspunde că mi-e gîndul dat... 
“Altuia... 


DOMNUL 


Altuia ? O, spune 
Că n-ai zis aceste cuvintări nebune !... 
Altuia ? Și care, spune-mi ? Voi să ştiu... 
Și îţi, jur că seara să nu-l afle viu !... 


ADINA 


Nu ai drept a-mi cere socoteală mie. 
A ţi-o da eu însumi, nu am datorie ! 


DOMNUL 
Te iubesc!... 
« ADINA 


„. Aceasta însuşi de ar fi, 
Nu mă crez datoare eu a.te iubi. 
Zău, mă mir de mine cum dau ascultare 
Vorbelor acestea fără de urmare !... 


DOMNUL 


Te gîndeşte bine ceea ce tu faci, 
Sufletul de trupu-mi să nu mi-l desfaci + 
Căci ştiut să-ți fie, fără-a ta iubire, 

Voi afla în moarte-mi dulcea mîntuire ! 
Te iubesc, Adina, de cînd te-am văzut ! 

Orbul ce găsește ochii ce-a perdut, 

Şi priveşte încă strălucitul soare, 

N-a simţit plăcere, vise răpitoare 

Cum l-a ta vedere, dragă, am simţit !... 
Vai! eu pînă astăzi nu am vieţuit; 
Viața mea d-acuma se va face dulce. 


ADINA 


Noaptea se revarsă... lasă a mă duce, 
Preaînalte doamne, căci puţin gîndesc 

La aceste vorbe care le numesc 

Vorbe fără cale !.. Unde-i buna-mi mumă ? 
Aţi închis-o, unde zace, vai ! pe humă, 

În vro închisoare ?... E destul de rău !... 
Frate-tău ucise pe bărbatul său : 

Tu ucizi pe dinsa !... Între noi dar este 

Un pîrîu de sînge !... Nu-mi faci nici o veste 
Despre a mea mumă ? 


DOMNUL 
Nu te turbura, 


O să vie-acasă... 
(Apropiindu-se de Adina și luîndu-i mina.) 
La voința ta 
Eu mă plec ferice cum un rob să-nchină 
Sub un jug sub care a născut ! Ce plină 
E de frumuseţe faţa-ţi !... Sub ast lut 
Suflet-unui înger dulce a putut 
Să să-adăpostească !... 
ADINA 
(smulgindu-se din brațe-i) 
Doamne ! oh! mă lasă ! 
Cu ideea bună să mă-ntore acasă !... 
Dă-mi pe a mea mumă |... 
DOMNUL 
Jur că ţi-o voi da, 
Dacă îmi vei spune că inima ta 
O să se deschiză la a mea iubire ! 
Spune, spune mie, vis de fericire !... 

(Domnul o stringe pe sinu-i. Adina se zbate să scape.) 
Te voi face doamnă !.., Vei tu tronul, zău ? 
Îţi voi da eu ţie chiar sufletul meu ! 


ADINA 
(cu supărare) 


Nu mă simț ferice să mi-l dai tu mie, 
Este plin de sînge ! 


DOMNUL 


Asfel par eu ţie, 
O, frumoasă fată ?... Vai ! te amăgeşti ! 
El e plin de tine, dragă, şi tu eşti 
Viaţa şi iubirea !... Tu hulești pe tine 
Căutind a zice rele pentru mine. 
(Va să o sărute.) 


ADINA 
(asprindu-se) 


Ceea ce-ţi zisesem, vei să dovedeşti !... 
SCENA X 
Cei dinainte, PETRU LĂPUŞNEANU 


LĂPUŞNEANU 
M-ai chemat la curte, doamne, ce doreşti ? 
DOMNUL 


Am a-ți spune multe. 
(Către Adina.) 
Tu, copilă, pasă, 
Pe bătrina-ţi mumă vei afla acasă. 
SCENA XI 
DOMNUL, PETRU LĂPUȘNEANU 
DOMNUL 
Tu cunoşti această fată, nu-i așa ?' 

LĂPUȘNEANU 
„Prea puţin... 
DOMNUL 


Se roagă pentru maică-sa, 

Care am închis-o pentru datorie, 
Dar tu știi... un mijloc fata ca să vie 
Să mă roage... însă eu îți mărturesc 
Că ea e frumoasă și că o iubesc?! 
Ştii că pină astăzi nu a fost femeie 
Care să nu-mi lase a inimii cheie, 
Numai astă fată are tare gînd ; 

Dar o voi supune poate în curînd. 
Nu ai nici o teamă! 


PETRU LĂPUȘNEANU 
(la o parte) 
Vei plăti cu singe 
Astă cutezare !... 


DOMNUL 


Voi oștiri a stringe. 
Am.primit poruncă de la turci să plec 
În Ardeal cu oaste... 


PETRU LĂPUȘNEANU 


N-aş voi să trec 
Fără de a-ţi zice două vorbe bune 
De această faptă ! Faptele străbune 
Nu mai îţi lumină, doamne, calea ta! 
De la Dragoș domnul la Măria ta, 
Au domnit pe țară douăzeci mai bine 
Domni toţi mari, toţi harnici, și stăpîni de sine, 
Dar Bogdan şi Ştefan, deşi închinară 
"Țara către Poartă, însă ei păstrară 
Sfînta neatirnare ! Rareș, tatăl tău, 
Însuși fuse mare şi stăpîn al său. 
Tu eşti cel din urmă din această mare 
Viţă ce se stinge, vai ! prin închinare 
"Către turci... Cu tine oare-a trebuit 

Astăzi să se curme neamul strălucit 
Cu virtutea ţării, cu a ei mărire, 
Cu a ei mîndrie ?... Poarta-ţi dă în știre 
Că a ei voinţă este ca să pleci 
În Ardeal cu oaste ! Şi tu, te apleci ?... 
A căzut Moldova din a ei mărire ? 
Putrezit-a oare sînge şi simţire 
Să asculte asfel ? Sau că domnul ei, 
Rob căzut, înfruntă pe străbunii sei ? 
Tu nu te vei duce! Pentru neatirnare, 
Poţi schimba-n morminte ţara ta cea mare ; 
Însă tu n-ai dreptul ca să-o umileşti ! 
Daca-ţi place jugul, mergi să te robeşti, 
Singur ! Țara însă va să fie mare, 
Va ca să rămiie în neatirnare, 
Şi decît să rabde răul pe pămînt, 
Ea mai bine schimbe faţa în mormînt ! 
DOMNUL 
(rizind cu mare plăcere) 
Ha! Ha ! Lăpuşnene, ce copilărie 
De îmi cînţi de țară şi de drepturi mie... 
Ce-ai visat în noapte asfel să vorbeşti ?... 
(Luindu-l de git cu brațul.) 
Ceea ce zici, spune-mi, tu nu o gîndeşti ?... 
Am perdut eu mintea să mă-apuc de certe 
Pentru niște vise sau idei deşerte ? 
Şi să-mi perz şi timpul cel mai prețios 
Cu acele fumuri fără de folos, 
Cînd sunt domn şi tînăr şi-ale vieţii oare 
Cură împletite cu plăceri uşoare ? 
Şi cînd frumuseţea în al meu păhar 
Varsă al iubirei drag mărgăritar ? 
Eşti nebun !... De luptă îmi vorbeşti tu mie ? 
Luptă şi învingeri am avut o mie, 
Oh ! şi ce învingeri grele ! Negreşit, 
Ştefan niciodată nu a întîlnit, 
Cînd învinse turcii, marea greutate 
Ce-am avut în aste lupte delicate 
Pînă astăzi încă cu atîți vrăjmași, 
Plini de frumuseţe, dulci și drăgălaşi...! 


144 


Lupta de la Baia n-are strălucire 
Cit o să reverse tinăra iubire 
„A Adinii !... Mine ea va fi a mea... 
D-astăzi pînă mine cît am a' lucra, 
Pentru izbîndire !... 


LĂPUȘNEANU 
Nu vei birui... 
DOMNUL 
Te prinzi tu cu mine că voi izbuti ? 
LĂPUȘNEANU 
Prin putere ? Silă ? 
DOMNUL 
Nu! De voia bună! 
LĂPUȘNEANU 
Asfel fac prinsoare. 
DOMNUL 


Daca mindra jună 

Să va da de voie, eu nu voi pleca 
În Ardeal ; dar dacă mie se va da, 
Vei pleca în locu-mi cu a mea oştire, 
Pe cînd eu voi trece timpul cu iubire 
Lîngă ea !... 

LĂPUȘNEANU 

Să fie! Dau al meu cuvînt! 

(La o parte.) 
Am a te trimite intr-un trist mormînt ! 


SCENA XII 
DOMNUL 
(singur) 


Iată incă unul ce nu-mi place mie! 
"Țara, drepturi, cinste, şi cine mai ştie 
Ce mai zice 1... Vise triste ce plutesc 

Pe nebuni !,.. Aceia care eu iubesc 

Sunt cei ce-mi arată fața lor voioasă, 

Ce m-aştept la uşă la vreo frumoasă, 
Într-o noapte lungă... cei ce să supun 

Ca să-mi riz de dinşii ; cei ce mie-mi spun 
Cine mă birfeşte,,, Iar acei cu țara, 

Cu a ei mărire, ce îşi strică vara, 

Nu sunt buni să ducă nici chiar un răvaş 
La o jupineasă de aci din laș! 

Dar m-am prins, pe mine ea să fie-nvinsă... 
Nu ştiu cum voi face ? Maica sa e prinsă ; 
Fata singurică.., Merge-voi la ea. 

Timpul o să facă ceea ce va vrea. 


SCENA XIII 
DOMNUL, BIȚĂ 
DOMNUL 
Ce eşti tu pe ginduri, mă, sărace Biță ? 
BIŢĂ 


Am văzut o mîndră şi cu o guriţă!.., 
Ea m-a pus pe gînduri... 


DOMNUL 
Măre, ce vorbeşti ? 
BIȚA 


Ochii ei ai zice flacăre cerești 

Sau curată rouă care între soare 
Şi-ntre umbra nopții pare lucitoare, 
Legănată dulce pe un tînăr crin. 


DOMNUL 
Spune-mi, cine este ? 
BIȚĂ 


Dar rotundu-i sîn !... 

DOMNUL 
Spune, zic! 


BIȚĂ 
Nevasta lui Moţoc cel mare, 

Cel ce împotrivă-ţi strigă-atit de tare... 
Eu mă mir, stăpîne, de răbdarea ta ! 
De îi laşi să facă, te vor răsturna l... 
Te lovesc, ai dreptul pentru apărare. 
Nu-nţeleg această lungă nepăsare. 

DOMNUL 
Ce ? Moţoc mă ceartă ? Să mi-l cheme-aci + 

(Biţă iese la ușă să dea ordin.) 
DOMNUL 


Iată încă unul care-ar trebui 
Mai scurtat cu capul ! El mă viclenește. 
Nu-i aşa, măi Biţă?... 

BIȚA 

fla o parte) 
Ce se potriveşte! 

Tare.) 
Un alt domn, în locu-ţi, n-ar fi suferit 
Hula ce-ţi aduce el necontenit 
Prin vorbiri deşarte,., 


DOMNUL 
Am avut răbdare; 
Dar acum e timpul a lovi p-oricare. 
SCENA XIV 
Cei dinainte, MOȚOC 


DOMNUL 


Vin Moţoc şi-ascultă ce o să-ţi vorbesc. 
Ştiu ce ziceţi, faceţi, eu nu vă lovesc, 
Dar a mea răbdare cît de mare fie, 

Cată să se curme, ce îmi vei tu mie, 

De mă-nfrunți cu vorbe rele ne-ncetat ? 

Ce vei ? Ce-ai cu mine ? Pentru că ţi-am dat 
Bunuri, faci aceasta ?... 


: MOȚOC 
Doamne, cine-ţi spune 
C-am zis rău de tine ?,.. 


BITA 


Vorbele-ți nebune 
„Ce le zici asupră-i toți au auzit, 
Însumi eu sunt martor că tu le-ai grăit. 


MOȚOC 

Cine ești tu oare ? Care-i al tău nume ? 

N-am vorbit cu tine de cînd eu în lume 

Poci vorbi... Oricine eşti, tu ai minţit! 
BIȚĂ 


Cum mă-nfruntă, doamne, tu ai auzit ? 
Îţi cer dar dreptate !... 


DOMNUL 


Faţă chiar cu mine 
Tu cutezi a zice ce nu să cuvine. 


MOȚOC 


Nu mai ştiu ce zice... Dacă dai cinstire 
Celor ce merită chiar dispreţuire, 

Cum te porţi, o, doamne, cu acei bărbaţi, 
Plini de rare daruri şi de toţi stimaţi ? 


DOMNUL 


Cu aceste vorbe dovedești tu mie 

Că-am avut dreptate să-ţi tinjesc eu ţie... 
Deci te voi trimite ca să putrezeşti 

La o mănăstire !... 

MOȚOC 


Fă precum doreşti !... 

Înconjoară tronul de cei ce în ţară 
Nu au nici o stimă!... 
DOMNUL 


Şi de cine dară 
Eu o să mă-ncongiur ?... Voi credinţi aveţi ; 
Dar ce-mi folosește, dacă le puneţi 
Ca să-mi faceţi stavili ?... Oamenii de postur 
Şi de bani, sărmanii, au mai bune rosturi. 
MOȚOC 
Domnul să-nconjură cu oamenii răi 
Numai cînd apucă pe urite căi. 
Dar ai tu atitea posturi, ranguri, stare, 
Să astimperi setea celor răi, ce pare 
Mai înflăcărată cu cît o hrănești ? 
Şi atuncea încă poți să socotești 
Pe aceștia ? Altul n-o să le dea oare 
Lor mai mult și-atuncea... 
DOMNUL 
Mergi la închisoare |... 
MOȚOC 
Merg la închisoare ; dar vei asculta: 
Tu ai perdut țara şi inima sa. 
Omul cel de cinste astăzi nu mai vine 
Lîngă tronu-ţi, doamne, astăzi e ruşine 
La cei buni să urce peste scara sa. 
Daca cel de cinste aici ar călca, 3 
Pe ascuns de oameni el aicea pare. 
Curtea este-azilul de neruşinare. 
Daca tronu-ți are un vrăjmaş cumplit, 
Ast vrăjmaş eşti însuți, tu l-ai înjosit ! 
DOMNUL 
Mergi d-aici ! 
(Către seimenii ce întru.) 
Să-l duceți la-nchisoarea mare. 
(Ostașii îl tîrăsc.) 

SCENA XV 
DOMNUL, BIȚĂ 


DOMNUL 


M-a încins mînia !... Dă-mi ceva pahare 
Ca să bem acuma vin de Odobeşti 
De cinci ani !... 
(Biţă scoate pahare și o butilie dintr-un dulap.) 


SCENA XVI 
Cei dinainte, UN VATAF 


VĂTAFUL 
Un preot cere să-l primeşti ! 
DOMNUL 


Spune-i să-l ia dracii ! Mă lăsaţi în pace ! 
(Vătaful iese.) 


SCENA XVII 


DOMNUL, BIȚĂ 

Grecule ! tu nu bei!... Ştii că nu îmi place 
Să te văz pă gînduri !... Toarnă, voi să-nchin 
Pentru jupîneasa cea cu sîni de crin! 
Nu uita p-Adina! O să vii cu mine 
în această noapte, și să ei cu tine 
Oameni !... Am prinsoare... voi să-o dobindesc 
Într-această noapte. 

BIȚĂ 

Eu te însoțesc t... 


SCENA XVIII 
Cei dinainte, VĂTAFUL 


Un ostaș ce-l scoate din dregătorie, 
Fără nici o vină, cere voie ţie 
Să-ţi vorbească-ndată. 


150 


DOMNUL 


Diavolul să-l ia 
Și să-l ducă-n iaduri cu femeia ta ! 
(Iese vătaful.) 


SCENA XIX 


DOMNUL 


Nu mă lasă-n pace! 
O să pun să-i bată !... 


Ciţi or să mai vie, 


SCENA XX 
Cei dinainte, ELENA (întrind prin silă) 


ELENA 


Unde este domnul? 
(Văzind pă Biţă.) 
Ce văz ! Te-am găsit... 
Tu ştii !... Știi acela.. dragul meu iubit... 
Cărui am dat totul după ce-mi jurase 
Să mă ia soție. 


DOMNUL 
(la o parte) 
M-a găsit !... 
FATA 
Şi-mi dase 


Inima... acuma, vai ! m-a părăsit ! 
Nu-l mai vede nimeni... el m-a amăgit... 
Viu să pling la domnul... 

(Ea strigă deodată.) 

Ah ! El este! Iată ?... 

O! Nicor ! n-ascunde faţa ta curată !... 
Oare eşti om mare, oare ești avut ? 
Şi săraca fată care ai perdut ! 
Tu te dai de fiul unui bun părinte : 
Dar sărac... vai, doamne, ce'îmi trece-n minte !... 

O ! dar nu să poate, căci ar fi amar, 
Cerul nu voieşte să beau ast pahar. 
Nu! Tu nu eşti domnul!... 


DOMNUL 


Eu sunt... și pe urmă ?... 
Teși d-aici sau viaţa-ţi cursul ei precurmă ! 
FATA 
(plecind) 
“Viaţa mi-este stinsă, lovitura rea! 
A lovit prea tare pe inima mea !... 


Nu mai pling acuma... voi muri nainte 
D-a fi mumă!... 


DOMNUL 
Curmă asfel de cuvinte, 
Beată sau nebună trebuie să fii, 
Cu atitea vorbe tu aici să vii! 
O, seimeni! la mine !... 
(Seimenii intră.) 
Aruncaţi afară 
Pe acea nebună ! 
(Seimenii o tirăsc.) 


FATA 
(tirindu-se) 
Viaţa e amară !... 
Nu blestem pe nimeni ; nu spui al meu dor, 
Nu mă pling, o, doamne... voi numai să mor!... 
(Iese.) 
DOMNUL 
(rîzind tare) 
Ha! Ha! iată grecul că să doiosește !... 
Mai deşeartă cupa t... 
BIȚA 


Inima-mi slăbește 
La aceste lucruri ! 

DOMNUL 


Omul e făcut 
Să se desfăteze. Cine l-a născut 
Nu o să-l mai nască ; mîine o să vie 
Poate cruda moarte ca să-ţi zică ție : 
Stăi ! şi cel din urmă dureros cuvint 
Care are viaţă este un mormint. 
Să nu plingi femeia ! Ea-i o viorică, 
De n-o rupi tu însuţi, altul o rădică. 


SCENA XXI 
Cei dinainte, jupineasa SORINA MOTOC 


SORINA 


Doamne, sunt Sorina, soața lui Moţoc. 
El e în prinsoare ; casa-mi arde-n foc. 
"Ce-am făcut noi vouă, căci a ta mînie 
Ne goneşte ? 

DOMNUL 

Nu-mi tinjiţi voi mie 

Fapte de acestea ! Dacă viaţa-i rea, 
Dacă ai necazuri, vin, frumoasa mea, 
Şi îneacă dorul ce te înconjoară 
În păharu-acesta !... Timpul care zboară 
Nu va să aştepte ; traiul e puțin, 
Şi cît este încă, e supus la chin: 
Fericit acela ce îl trece bine ! 
Sterge-acele lacrimi, vino lingă mine, 
Din această cupă, o, frumoasa mea, 
Farmecul iubirei vino de îl bea !... 


SORINA, 
Doamne, unde este soțu-mi, unde oare ? 
DOMNUL 


E închis, frumoasă şi rizindă floare 
A juniii mele ! Știi de ce-i închis ? 
Şezi aici şi-ascultă cel mai dulce vis 
Ce-am avut în viaţă !... 

SORINA 


Cît vorbeşti, mai mare, 
Doamne ! mi se face via mea mirare !... 
Am venit aice să mă pling cu dor.. 
Dar nu să-mi spui mie vise de amor... 
Şi să beau cu tine !... Are dar dreptate 
Țara ca să plingă domni şi veche date ! 
Plingerile sale nu te scol din somn !... 
Țara este dară văduvă de domn !... 
Eu mă duc!.,, 


DOMNUL 
(sculindu-se și luînd-o de mină) 
Opreşte, dulce porumbiţă, 

Vorbele-ţi amare, în a ta guriţă, 
Fie cît de aspre, sună-așa plăcut ! 
Asfel vîntul toamnei, dacă a trecut 
Printre flori, să fie rece ca o gheaţă ; 
Ia prefumul dulce care ne dă viaţă... 
Spune mie încă asfel de mustrări! 
Dar le însoţeşte cu dulci sărutări !... 


SORINA 


Viermii din morminte vor muşca mai iute 
Buzele-mi, 0, doamne, decît să sărute 
Faţa ta !... Mormiîntul mai puţin fior 

Are decit tine, triste domnitor ! 

Lasă a mă duce!... 


DOMNUL 

J Ce zici, copiliță ! 
Cind în vizuina lupului, oiţă 
Intră vreodată şi a mai ieșit? .. 
P-acest sîn de spumă ce a rumenit, 
Jur de lîngă mine că nu te vei duce ! 
Vino şi ca floarea cu mirosu-i dulce 
Viaţa mea îmbată !... 


SORINA 
Lasă să mă duc!... 
Sau îmi rădic viața ori cu ce apuc!... 

DOMNUL 
(Inchide ușele) 


Casa-ţi este-n flăcări... vei dormi aice ! 


SORINA 


O nerușinare !.,. vai! ce neferice 

Este țara ceea ce a suferit 

Să o cîrmuiască un nesocotit 

Cum eşti tu... O, suflet fără de mărire, 
Fără de ruşine !... La a ta iubire 

Îţi răspunz eu ţie prin disprețul meu t... 


DOMNUL 
Dar a ta minie și disprețul teu 
Nu pot să te scape !... 
(Către Biţă.) 
Amiîndoi ne lasă ! 
Du-te t - 
SORINA 


Ce zici, doamne ! aerul m-apasă... 

Simţ că mor... nu, doamne, tu nu vei voi 
Ca să faci o faptă ce te va-njosi... 

Eu sunt o nebună, vai! am zis cuvinte 
Aspre fără cale... fără nici o minte,,, 

Mă căiesc ! Nu, doamne ! ești mărinimos, 
Sufletul tău este nobil şi frumos ! 


DOMNUL 
(către Biţă) 


Nu te duci o dată?,.. 
SORINA 
(către Biţă) 


Șezi Ai tu soție ? 
Sau o jună fiică ce ţi-e dragă ţie ? 
Eu te jur pe ele, pe orice-al iubit... - 

Şezi cu mine ! Chipu-ţi e de om cinstit, 
Deși eşti la curte. 


BIȚA 
(la o parte) 
Pentru-ntiia dată 
Mi se zice asfel.. dar această fată 
Mă interesează... 


DOMNUL 
(către Biţă) 
Nu te duci d-aci? 
Nu auzi porunca-mi ? 


SORINA 
(căzind in genuchi la Biţă) 


Nu mă părăsi !... 
Spune-mi ce voi zice pentru să-i atingă 
Inima ? În viața-mi nu o să se stingă 
În recunoștința-mi simpatia mea, 
Pentru tine ! Roabă voi fi, daca-i vrea, 
Dar îmi scapă cinstea... sau viața-mi ia-mi mie ? 
Viaţa fără cinste este mirșevie. 


DOMNUL 
(cu nerăbdare) 
Ce stai ? Mergi îndată! 


BIȚĂ 


De la răsărit 
La apus, ca mine om mai înjosit, 
Mai stricat nu este, n-a-putut să fie, 
"Nu va fi vrodată. Dar ce mi-a zis mie, 
Ce în lume nimeni încă nu mi-a spus, 
Că sunt om de cinste... tare m-a supus, 
M-a robit... o vorbă mare şi ferice ! 
Fericit acela care poate zice, 
Fără să roşească : „eu sunt om cinstit !“ 
Noi nu o vom zice, domnul meu iubit ! 

Dar în lunga-mi viață voi să fiu o dată 
Om de cinste... Timpul a venit, şi iată, 
Cer a ei cruțare... cată a mi-o da, 
Sau de nu, cu viața-mi o voi apăra!... 
DOMNUL 
Nebunia-ţi este cu neomenie ! 
Ieşi d-aici indată ! 
BIȚA 
Voi să mi-o dai mie... 
DOMNUL 
Voi vedea ce-oi face... 
BIȚA 
(puindu-se între ei) 
E sub garda mea... 
De o vei atinge, o voi apăra... 
DOMNUL 
(scoțind sabia) 
Să vedem ! 
BIȚĂ 
(scoțind sabia) 
Sunt gata pentru apărare... 
(Domnul umblă să-l lovească. Biţă se apără. Sorina se pune 
între ei.) 
SORINA 
Staţi ! Ce faceţi ?... Biță, uiţi că ești supus ? 
(Către domn.) 
Uiţi la ce-nălţime țara ta te-a pus ? 
DOMNUL 
(puind spada în teacă) 
Numai pentru tine eu îi cruț lui viața, 
Ca un dulce soare ce respinge ceața 


Tu goneşti mînia din sufletul meu, 
Vino şi pe sînu-mi pleacă capul teu !... 

SCENA XXII 
Cei dinainte, VĂTAFUL 


VATAFUL 


Moţoc, de la lanțuri şi din închisoare 
A scăpat, poporul este în picioare, 

El în capu-i vine la palat să ia 

Pe Sorina... 


DOMNUL 


Bine !... bine. Să i-o dea! 
Căci nu voi să cure astă-noapte sînge 
Şi să-mi stric odihna 1... Asfel nu mai plinge 
Dragă jupineasă ; poți ca să te duci; 
Oi să văz eu încă ochii tăi cei dulci ! 
(Vătajul și Sorina ies.) 


SCENA XXIII 
DOMNUL, BIȚĂ 


DOMNUL 
Și acuma spune cum să te ucigă ? 
Într-o țeapă-naltă vei să te înfigă ? 
În spinzurătoare vei să fii urcat ? 
Ori mai mult îţi place spre a fi tăiat? 
Îţi alege-ndată, dintre trei pe care ? 


BIȚĂ 
Voi să beau mai bine vinul din pahare !... 


DOMNUL 
(rîzînd cu plăcere) 
Ha ! Ha ! O, nebunul! El m-a dezarmat 
Numai cu o vorbă !... Să fii dar iertat. 
Însă astă-noapte vei veni cu mine 
La Adina unde să te porți mai bine! 
Trista-ți nebunie m-a făcut să perd 
Pasărea din lațu-mi !... 
(Cheamă. Vătaful întră.) 

SCENA XXIV 


(Către vătaful.) 


Voi să mă dezmerd 
În această noapte... voi să ies îndată... 
Dar acea mulțime este împăcată ? 
Căile deșarte ? 


VĂTAFUL 
Toţi s-au risipit. 
Liniştea domnește, Iașu-i adormit... 
DOMNUL 


Douăzeci de oameni vor veni cu mine. 
(Să armează. Către Biţă.) 
Ai dar lu Adina și te poartă bine ! 


ACTUL II 


SCENA I 
(O cameră la Adina.) 


ADINA, MANCA 
MANCA! 


Nu mai am ce-ţi zice ca să îţi alin 
Lacrimele tale şi al tău suspin ! 
Căci ţi-am spus, vai! totul ce-am știut a spune! 


ADINA 


Daca niște vorbe fragede şi bune. 

Ar putea răspinge dorul ce-am cerca, 
Nimeni n-ar cunoaște greutatea sa, 
Mumă-mea închisă, dar cu cugetare, 
Ca să-mi dau eu cinstea pentru-a sa scăpare. 
Asfel va tiranul, face ce voiește. 

Și cu nepăsare țara îl priveşte ! 

Vai! Ea nu mai este un locaș ceresc, 
Ci un loc de hulă unde se-njosesc 
Fiicele ei blînde şi nevinovate !,,. 
Siluiri, ucideri sunt nenumărate, 
Peste faţa țării spaima s-a întins ; 
Rîsul, bucurie, pe faţă s-au stins. 
Neam căzut în rele ! Nici o parte vie 
Nu mai este-n tine ? Vechea bărbăţie 
A lăsat locașul miîndrilor trufii 

De înclini tu fruntea şi de vei să fii 
Rob în umilire ! 

MANCA 


Ea nu o să fie 
Tot așa !... Alină dreapta ta mînie ! 


ADINA 


Sunt nemingiiată.., auzi tu gemînd 

Buha sus pe casă ? cîinele urlînd ? 

Sunt vestiri amare... nopţile trecute 

Am avut eu vise tare neplăcute, 

Dintre care unul, încă n-am uitat; 

Dar un vis de moarte! Asfel n-am visat !... 
Să făcea o sală tristă și tăcută, 

Ca durerea morții. Era așternută 

Negru pretutindeni ; oameni întristaţi 
La sicrinul negru stau îngenucheaţi ! 
Așteptau să vie mortul a-l depune ; 

Dar ce om murise, nu ştia a spune 
Nimeni. Fiecare pe el se credea 

Mort și în durerea care-i coprindea, 

Ai fi zis că lumea este așteptată 

În sicrinul negru a fi îngropată. 

Oh ! atunci sicrinul singur s-a mișcat 

Și coperămîntul ce s-a rădicat 

A lăsat să iasă, vai! un braţ de oase, 

Și de cărnuri moarte şi înfioroase, 
Fost-a al meu tată mortul din sicrin ! 
Braţul lui spre mine se întinde lin, 

Mă apucă, strînge, cată să mă-atragă 

în sicrin la dinsul... vai ! dar mama dragă 
Apăru ;văzînd-o, mă întorc şi ea 

Îmi respinge mina... „Du-te, fiica mea, 
Căci nu mai eşti demnă acuma de mine! 
Ai perdut cununa zilelor senine... 

Viața pentru tine d-astăzi e un chin.“ 
Zice şi mă-mpinge către-acest sicrin. 
M-am trezit în tremur, plîngeri înecate... 
Şi d-atunci sub grije suiletu-mi s-abate ! 
D-astăzi pină miine, ştim ce s-o-ntîmpla ? 
Vai! tiranul n-are frîu în ţinta sa! 

De nimeni în lume el nu se roșește : 
Patima lui oarbă nimeni n-o oprește... 

MANCA 
Nu o să cuteze, 


ADINA 


Frate-său cel rău 
Nu ucise oare părintele meu ? 
Însuși el nu-nchise pe buna mea mumă ? 
(Plingind.) 


O, sărmană mamă ! maica mea cea bună !... 
MANCA 


Visurile tale a aprins mai mult, 

Ale tele temeri... dar eu nu ascult 

Şi nu dau crezare visurilor nopții ! 

Cînd adoarme omul : somnu-i chipul morţii ! 


ADINA 


Dar aici în lume ciîţi nu au visat 
Lucruri ce la urmă li s-au întîmplat ?... 
Insă nerăbdarea sufletu-mi îneacă. 
Noaptea jumătate are ca să treacă... 
Petru Lăpuşneanu, bunul meu iubit, 
Pentru ce-ntirzie ? Timpul a venit 
Cînd el să arată l... În vreo prinsoare, 
Sau ucis el însuși, să nu fie oare? 


MANCA 


Alte griji acuma ! dragă, au norat 
Fruntea ta senină ! Oare n-ai visat 
Vreun vis ce face să te temi de dinsul? 
Să nu ţi-l ucigă ?... Şterge, dragă, plinsul 
Ce-ţi înrouă fața !... Pe sufletul meu! 
Cela ce iubeşte are Dumnezeu, 

Care îl sprijină !... 


ADINA 


D-ar fi el aice, 
Colo lîngă mine, eu aș fi ferice !- 
O, frumoasă noapte ! eu te rog gingaș 

Să desfaci ferice sinu-ți dră, 
Și să-mi dai p-acela care mă iubeşte ! 
Viaţa fără dinsul mie îmi lipseşte, 

O, frumoasă noapte !... 


SCENA II 


Cei dinainte, PETRU LĂPUȘNEANU 


LĂPUȘNEANU 


Ea te-a ascultat... 
Viu să-ţi dau de ştire ce s-a întîmplat 
Astăzi pe la curte, vorba e de tine! 
Domnul, o, Adina, prinsu-s-a cu mine, 
Ce crezi ?.,. să te-nvingă chiar cu voia ta: 
Am ţinut prinsoarea... nu te supăra... 


ADINA 


Dimpotrivă, dragă, eu îți mulțumesc, 

De a ta credință !... Dară, te iubesc, 

Cu putere-adincă ! Lumea nu mai are 

Vai ! nimic să facă a peri-n uitare 

Mindrul meu cel dulce ! N-are mai frumos, 
Mai plăcut, mai tînăr, mai mărinimos, 
Decit el nimica !... 


LĂPUȘNEANU 


Nu te-nșeli tu oare? 
Știu că-amorul varsă o cerească boare 
Pe ființa dulce celui ce iubim. 
Fermec fără nume, care îl simțim 
Fără-a-l înțelege ! Dar acea magie 
Este insuşi raza ce a ta junie, 
Frumuseţe dulce, daruri sufleteşti, 
Nasc ca să răpească ochii femeiești. 
Ale tele vorbe mi se cuvenea 
Eu să le spui ţie, o, frumoasa mea !... 
Să venim la lucruri mai puțin plăcute... 

Domnul o să vie, poate pe tăcute 
Într-această noapte, în ast loc preasînt. 
Nu-i nimic mai miîrșav pe acest påmint 
Ca tiranu-acesta ! Crede-mă, el are 
Viclenia vulpii cu veninul tare 

De aspide !.., Cată să te îngrădești 
într-această noapte, căci, să ştii, că ești 
În pericol mare ! 


ADINA 


Să mă duc d-acasă 
La vrun neam d-al nostru ? 


LĂPUȘNEANU 


Gîndul nu mă lasă 
Să ţi-o zic : acela ce-ţi va da scăpare 
Va muri îndată !... Mai cu minte-mi pare 
Să te-nchizi în casă cu-oamenii ce ai 
Draga mea Adina! 


ADINA 


Dar ce țară, vai! 
Este țara noastră unde cei ce cată 
Ordinea să ţie, singuri astă-dată 
Sunt turburătorii şi-mpotriva lor 
Cată să vegheze turma pe păstor ; 
Turma se-ngenuche !... și nici o strigare 
Nu s-aude încă ! Nici o răzbunare ! 
Peri dar, tristă ţară, în căderea ta 
Căci d-acum virtutea nu va cuteza. 


LĂPUȘNEANU 


Tirania-n sine trebuie să poarte, 

De cum se ridică, sămînța de moarte, 
Ea să naște-n ţară cînd ai săi copii 

Cad în dezbinare, uri şi vrăjmăşii. 

Ea-i trebuitoare ca o vijelie 

Ce-a venit să spele pulberea-n cîmpie... 
Asfel dar va trece 1... Pină a-nceta 
Astă vijelie, pleacă fruntea ta 

Şi te-ascunde bine, floare feciorească, 

Vînturile aspre să nu te pălească ! 
Eu te las, tu nu ştii ce s-a mai făcut, 
Astăzi pe la curte! Lucru neplăcut 
Ce putea să aibă nişte urme rele... 
Am ajuns în zile, adevăr, prea grele |... 
Domnul ieri inchise însuși pe Moţoc, 
Cugetind s-aducă pe Sorina-n joc, 
Adecă să vie la palat a plinge, 
Și... 

ADINA 

O neruşinare, care cere singe !... 

LĂPUȘNEANU 

Ea veni; o prinde, dar Moţoc scăpă, 
Rădică poporul, care alergă 
La palat să ceară prada, spre defaimă, 
Domnu-i dete drumul tremurînd de spaimă. 


ADINA 
Dar Moţoc ce zice ?... 
LAPUȘIEANU 


Jupineasa lui 
A rămas curată... caută să-ţi spui, 
Că această noapte ne-adunăm în taină 
Să vedem ce-om face... 


ADINA 
Tu îmi faci iar spaimă ! 
Vai! să nu te prinză!... 
LĂPUȘNEANU 


Caută să plec... 
Noapte, fii gingașă ! Orele ce trec 
Peste sînul lumii, tu le împleteşte 
Cu plăcute vise !... 
ADINA 


Cel ce mă iubește 
Încă să primească binecuvîntări ! 

SCENA III 
Cei de mai-nainte, afară de LĂPUȘNEANU 
ADINA 
(uitindu-se pe fereastă) 
Luna să coboară p-ale sale scări 
De lumini și umbre; va peri îndată... 
Noaptea dar acuma este-naintată, 
Somnul dulce cere, de la slabi şi tari, 
Partea-i ce o fură grijelor amari, . 
Cată să ne ducem a dormi !... 
MANCA 
Mai bine! 
Eu sunt- obosită 1... Singele în mine 
Pare că e putred... Asfel îți doresc 
Vise dulci !.,, 
(O sărută.) 


ADINA 
Te culcă !... Mancă, te iubesc!... 


SCENA IV 
ADINA 
(singură) 
Singură !... Acuma, ginduri de durere ! 
Cum şi voi gingașe vise de plăcere! 


Ce dormiţi în umbral sufletului meu, 
Vă treziţi! E timpul cînd vă turbur eu. 
(Se culcă pe un pat în fund.) 
Eu mă culc; dar somnul fuge de la mine. 
(Ridicîndu-se și ascultind.) 
Să aude zgomot ca de pasuri line... 
Să ascult !... părere !... Vîntul a suflat... 
Maica mea inchisă încă la palat !... 
Doarme, plinge poate ? Genele-i curate 
S-au inchis în lacrimi !,.. Somnul mă abate... 
(Ea adoarme. Fereasta să deschide încet şi apare capul 
domnului Ștefan.) 

SCENA V 
ADINA, DOMNUL, BIȚĂ (de jos) 


DOMNUL 
(vorbind lui Biţă) 
Doarme, e pe patu-i... tu rămii aci !.... 
De voi bate-n palme, tu te vei sui 
Repede !... 


BIȚĂ 


Ți-e teamă de o copiliță 
Ale cării arme este o guriţă ? 


DOMNUL 
(urcîncu-se) 
Nu vorbi prea tare ! Spune la băieți 
Să păzească poarta... Să nu fie beţi !... 
(El întră în casă și înaintează spre patul Adinii.) 
Cit e de frumoasă !... 


ADINA. 
(în somn) 


Petru mă iubeşte... 
Îl iubesc !... 


DOMNUL 


Ce zice ? Să ascult, vorbește... 
A tăcut acuma... Filosofi nebuni ! 
Ce-aţi rămas în lume totdauna juni 
Prin înțelepciune ! Să aveţi voi focu-mi 
Ce mă-ntlăcărează şi să fiți în locu-mi, 
Aţi schimba limbagiul şi aţi dezminţi 
Ale voastre vorbe ori ați nebuni !.., 

(Se apropie de pat.) 

Pare că-i un înger care se gîndeşte 
La dumnezeire, faţa-i strălucește 
Ca lumina zilei... Dormi, copilul meu, 
Grija nu gonește încă somnul teu. 
Dormi ! Această noapte ! cea din urmă oară! 

Dulce copiliță, te-ai culcat fecioară. 
Mine, dulce înger, multe tu vei şti, 
Multe ! Mine numai începi a trăi... 
ADINA 
Cine este-acolo ? .. 
(Ștergindu-se la ochi.) 
Vait un om! el este. 
(Se scoală din pat.) 

Poate... mor de frică... cui să dau de veste ?... 

DOMNUL 

(arătindu-se) 
Nu ai nici o teamă, suflet delicat?... 


ADINA 
Ce vrei ? şi pe unde oare ai intrat? 


DOMNUL 
(arătind fereastra) 
Pe acolo, dragă... 
ADINA 
Dar p-această cale 
Trec tilharii numai... 
DOMNUL 
Pe zilele tale, 
Este încă calea junilor iubiți 
în acele timpuri cînd sunt fericiți ! 
Eu eram aproape, cînd urcam pe scară, 
De a-m' rupe gitul ; dragostele-mi dară 
Mina lor de roze să mă sprijinesc. 
ADINA 
Dar ce vrei aicea? 
DOMNUL 
Ce voi? Te iubesc, 
Iată tot răspunsul. De mă-ntrebi tu încă 
Pentru ce ?... voi spune c-o simţire-adîncă. 

Însă ce voi spune ? iar că te iubesc, 
Tot ce pot a-ţi zice fără să greşesc, 
Este că eu sufer şi că sunt ferice 

Ca să sufer asfel! Și iar poci a zice: 
Cît ești de frumoasă! Daca Dumnezeu 
Ar mai face îngeri, după chipul teu 
Caută să-i facă... 


ADINA 
(la o parte) 
Ce gîndiri plăcute, 
Ce păcat !... 


DOMNUL 


Dar cerul cătă să strămute 
Templul frumuseţei astă-dată jos 
Și-a ales idolul chipul tău frumos. 
O, frumoasă fiică, dacă viu la tine 
Fără voia-ți, află că mă cert pe mine; 
Dar nu poci eu, dragă, încă să înfrin 
Patima pe care nu mai sunt stăpîn. 
Lasă-mă a-ţi spune dorul ce m-apasă, 
E frumos ca tine, dulcea mea mă lasă ! 
Spune-mi că tu însuţi îl împărtăşeşti... 
Eu sunt domn, sunt tînăr... poţi să mă iubeşti... 
Îți voi da eu tronul și-al meu mîndru nume... 

ADINA 
Nume plin de sînge ce răsună-n lume 
Cu înfiorare... și un tron mînjit 
De atitea viciuri ce l-au înjosit, 
Crezi că crez aceste vorbe ipocrite ? 
(Surizind cu ironie.) 
Tronul tău, şi nume mari şi strălucite 
Ai să-mi dai tu mie şi mi le aduci 
Noaptea prin fereastă !... Rog ca să te duci!... 
DOMNUL 


Cruda ironie şi cu înfruntarea: 
Le uneşti să-mi farămi, draga mea, răbdarea ! 
Să mă faci a crede, suflet ne-mblinzit, 

Că aici în lume sunt nefericit !... 
îndestul eu sufăr cruda-ţi nepăsare. 
Pentru ce rizi încă ?... o, loveşte tare, 
Cu a ta minie pe sufletul meu; 

Însă nu mai ride, pentru Dumnezeu; 
Risu-ţi mă ucide... orice îmi vei zice, 
Te iubesc Adina, nu-ţi aduc aice 
Numele şi tronul, o, sufletul meu, 
Voi să ştiu de tine fi-voi iubit eu ? 
Spune dar o vorbă şi-mi vei fi soție ! 


ADINA 
Tronul şi-al tău nume nu le voi eu mie. 
Ti-am mai spus o dată, tronul ţi-e mînjit; 
Numele-ţi cu sînge este coperit; 
Iar a ta persoană îmi insuflă mie 
Spaima şi disprețul... 


DOMNUL 


O, durere vie... 
Cerul ce-mprumută frumusețea sa 
Lutului tău dulce, oare trebuia 
Să sădească-ntr-nsul inima d-aramă ? 
Cruda-ţi nepăsare viaţa mea, făramă, 
Vai ! dar fără tine nu poci să trăiesc: 
Tu reverşi pe viață fermecul ceresc 
Care mi-o arată dulce şi plăcută, 
Orişiunde ochii-mi locul lor îşi mută, 
Fața-ţi strălucită pare că-o zăresc 
Cum să vede gîndul cel dumnezeiesc. 
Șterge-această față după-a lumei faţă, 
Tot rămîne moarte, tot apune-n ceață ! 


ADINA 


Cum cutezi a zice cum că mă iubești, 
Cînd nu ai respectul ce îmi datoreşti ? 


DOMNUL 


Amor şi respectul nu sunt totdodată 
Cum nu pot să fie apă îngheţată 
Și jeratic mare; ei nu pot a sta, 

A iubi în lume nu-i a respecta! 
Căci respectul este rece ca o gheaţă... 
Dar colo pe ceruri alba dimineaţă 
Iată se răsfringe... vin, amorul meu! 


ADINA 
5 (cu indignare) 
Cînd ştiu că eşti fapta unui Dumnezeu 
Bun şi drept, şi mare, simț că să slăbeşte 
Sinta mea credinţă !... Nu! cel ce domnește 
Cerul, ori nu este bun cum am crezut, 
Sau el cu satana lumea a făcut, 
Împreună !... Însă ce-i această lume! 
Asfel decăzută cît nu este nume 
Rău ce nu merită astăzi să dau eu!... 
Lumea-i ironia dar lui Dumnezeu !... 


DOMNUL 
(luînd-o în brațele sale) 
Vin ! pe sînu-ți dulce taina de găseşte. 
(O tirăște în camera de alături. Adina se împotrivește, 
strigă.) 


ADINA 


Ajutor ! la mine!... 
(Ușa să închide după ei.) 


SCENA VI 


BIŢĂ 
(intrind pe fereastă) 
Ce să potriveşte !... 

Strigă căci ai casii sunt închiși... O stea 
A pălit pe ceruri, jur pre viața mea! 

(Cintă.) 
Floarea este trecătoare ; 
O femeie este floare 
Amîndouă din pămînt 
Nasc şi cresc şi mor la vint! 

Le culege dimineaţă 
Cînd lucesc de nouă viață! 
Căci spre seară le găsești 
Veștede, şi te căiești ! 

(Să oprește.) 
Cine vine acolo? 


SCENA VII 
BIȚĂ, MUMA ADINII 


MUMA ADINII 
(către Biţă) 


Ce vrei tu aice ? 


BIȚĂ 
(uimit) 


Ce voi eu? Nimica... Am venit a-ţi zice... 


M. ADINII 


Vai! dar ce gindire !... Spune că-ai venit 
Cu tiranul... 
(Aude zgomote.) 
Doamne ! ce am auzit !... 
(Să răpede la ușă și bate tare.) 
Fiica mea cu dînsul... 
(Cade în genuchi.) 
Ajutor ! Scăpare !... 
(Bate din nou în ușă.) 
Dă-mi pe a mea fiică! Crude și barbare! 
Cruţă al meu nume, sau mă jur pe ea, 
Că-o să mori odată chiar de mîna mea! 
Dar deschide uşa! Nu m-ai ascultat, 
Barbare, tirane !... 
(Va să deschiză cu unghiile.) 

Fii dar blestemat! 
Fiica mea Adina, nu m-auzi pe mine ? 
Ce, şi tu iei parte la a ta ruşine ?,.. 
Oh ! blestemul mumei însuţi să-l priimeşti. 


172 


Îmi întineriseşi anii-mi bătrînești. 
Tu erai cununa junelor fecioare! 
Tu erai o dulce și curată floare 
Ce creştea-ntre mine şi al meu mormînt 
Şi-mi făcea plăcută viața pe pămînt. 
Doamne, cruţă încă pe a mea copilă !... 
Nu! eu nu te blestem !... ci te rog.. ai milă 
De a mea durere !... Dă-mi copilul meu! 
Şi-ţi voi da tămiie ca lui Dumnezeu ! 

(Ușa se deschide repede şi apare Adina despletită şi des- 

perată.) 


SCENA VIII 


ADINA 
O, iubită mumă, plinge-mă pe mine! 
(Va să se arunce în braţul ei.) 


MUMA ADINII 
(respingînd-o) 
Încă mă chemi : mamă ? Vai! ce neruşine ! 
Du-te de aice tu ce-ai suferit 
A-ţi răpi cununa și nu ai murit! 
Dar ascultă! Nimeni nu voi eu să zică 
Cînd voi fi cu tine : „lată-această fiică 
Este ruşinată ! Iată maica sa !“ 
Nu! Aceste vorbe nu vor răsuna! 
(Scoate un pumnal și va să o ucigă. Biţă îi oprește bra- 
ful.) 
Mori 1... 
BIȚA 
(oprinđdu-i braţul) 
Oh! ce nebunie tu voieşti a face ?... 
ADINA 
(căzind în. genuchi) 
Mamă, mă ucide, dacă ţie-ţi place; 
Dar nu sunt de vină! 

MUMA 


Tu ai vestejit 
Anii tăi cei tineri ! tu i-ai înjosit! 
O, mai bine moartea te răpea, o, fată! 
(Cu solemnitate.) 


De trei ori, o, fiică, să fii blestemată! 


ADINA 
(tipînd, iși ascunde capul în mini) 
Ah! 


MUMA ADINII 


'Te îndură, Doamne, de durerea mea 
Şi-mi trimite moartea zilele să-mi ia !... 


ADINA 
(divagind) 


Nu erau nici preoți, nu era nici lume... 
N-am văzut lumine, n-am văzut cunune !... 
Mirele meu fuge... 
(Rizind tare.) 

Ha S-a risipit, 
El era o rază... ce am auzit? 
Maica mea e-nchisă ?... Simț că mă apasă 
O durere mare... viața mea mă lasă... 
Ce ciudate lucruri sunt și nu mai sunt!... 
Harpele răsună... ascultați, eu cînt. 

(Cîntă.) 

Lună, albe stele 
Lacrimele mele, 
Luminaţi mereu 
Pe mormîntul meu. 


SCENA IX 
Cei dinainte, PETRU LĂPUȘNEANU 


LĂPUŞNEANU 
Ce zăresc? Ce este ?... 

MUMA ADINII 


Vai! ea a căzut 
Şi-n a sa durere mintea şi-a perdut... 


SCENA X 
(O grădină publică.) 


LĂPUȘNEANU 
(singur) 

Ce amară-i viața! Ieri aveam eu încă 
În mărirea lumii o credință-adincă, 
Azi această lume mi s-a arătat 
Fără văl cum este și am tremurat... 
Azi gîndesc la toate cîte-aici în lume 
Am trecut... şi astăzi toate cu-a lor nume 
Scutură lumina fermecului lor, 
Și mi se arată un mormiînt de dor, 
Adevăr, dreptate, nume ce toţi strigă 
Şi toţi au dorinţă ca să le ucigă, 
Şi cum n-ar fi asfel, Doamne lăudat, 
Vai ! cînd omul este neadevărat 
Și nedrept el însuși prin a lui făptură, 
Lut ce se sfăramă sub o lovitură 
D-aer, lut ce are setea d-a trăi 
Cu orice mijloace cît de crude-ar fi. 
Interesul este legea lui în lume, 
Dragostea, credința, tot ce port un nume 
Care ne încîntă, care ne-a-nşelat, 
Tot pe interese este aşezat. 
lată-mă de tînăr săturat de viață. 
Simt că despre toate inima-mi îngheaţă. 
Giîndurile-mi scutur dar florile lor. 
Inima dar bate de un alt amor. 
D-un amor mai mare care ca o rază, 
Ce de sus lumină, lumea-mbrăţișază. 
Fala mă încîntă, sunt ambițios. 
Voi să fiu om mare, nu voi să fiu jos. 
A trăi în lume ca să se închine 
Celoralţi, nu este viața vreun bine. 

Sunt născut în aer mîndru să plutesc, 
Iar nu în țărină ca să mă tirăsc. 
Lumea e formată de tirani ce-apasă 

Şi de niște turme de robi, nu îmi pasă. 
Tot mai bine este de a fi tiran, 

Decit rob ! Lua-voi tronul lui Ştefan. 
Sora lui, Roxandra, ultima mlăstară 
Din tefani, ea are o partidă-n țară. 
Inima ei este fără legături. 

Să caut să o fermec cu dulci lululuri 
Ce se spun femeii, ca să o înşeale... 

La poloni voi merge şi-mi voi face cale 
Către tron. De astăzi la Roxandra port 
Dorul meu cel dulce, cîştig sau sunt mort. 


SCENA XI 
LĂPUȘNEANU, MOȚOC 


MOȚOG 


Lăpuşnene ! Ștefan, crudul domn din țară 
Nu mai poate-nvinge furia barbară. 

Ieri chiar pe Sorina poartă mamă-sa ! 
Pînă) cînd pe heară noi o vom lăsa 

Ca să vestejească cinstea şi altarul 
Familiilor noastre ? A trecut hotarul 
Relelor sub care ţara de mulţi ani 

A gemut sub ferul cruzilor tirani. 


LĂPUȘNEANU, 


Te îndrepţi la mine. Nu puteai mai bine 
Să te-ndrepţi ; căci ura este chiar în mine, 
Răzbunarea-ţi este răzbunarea mea. 

Asfel vei fi sigur că te-oi ajuta! 

Al meu suflet, încă plin d-amărăciune, 
Scoate-acelaşi gemet ce-al tău suflet spune. 
Sunt sătul de toate... eu am viețuit 

În această noapte cît un veac trăit. 

Daca al meu suflet asfel precum simte 
Astă-dimineaţă, ar avea vesminte 

Analogi cu dînsul, eu ţi-aș fi părut 
De o virstă-adîncă vested și-abătut ! 
Sunt cu tine : asfel mă povăţuieşte 
Însuși interesu-mi... Ce îţi trebuieşte 
Să loveşti tiranul ? 


MOȚOG 


Dară... să scăpăm 
Patria de jugu-i... 


LĂPUȘNEANU 


Nu ne împacam... 
Patria și jugul ? Vorbe fără cale! 
Ce numim noi lume, sau această vale 
De necazuri unde omul, fără țel, 
Trece ? O să vie alți tirani ca el. 
Nu-mi vorbi dar mie de această țară ! 
Ci de răzbunarea noastră, parțiară. 
Căci Adina cere răzbunarea mea, 
I-a răpit cu cinstea mintea ce avea, 
Astăzi e nebună !... 


MOȚOC 
Ce îmi spui tu oare ?... 


LĂPUȘNEANU 
La poloni voi merge să cer ajutoare 
Să gonesc tiranul, astăzi chiar mă duc... 
Vii şi tu cu mine? 


MOȚOQ 
Oh! să mă usuc 
Ca o buruiană de nu mă voi duce ! 
Voi lua cu mine soața mea cea dulce, 
Căci în urma noastră tot ce vom lăsa 
Va peri sub spada și urgia sa. 


LĂPUȘNEANU 
Eu n-am ce mai perde !... O, sărmană ţară, 
Demnă d-a ta soarte crudă şi barbară ! 
Fie ca odată tu să te trezești 

Și d-a ta ruşine să poți să roșești 1... 
Înţelesuri bune eu am în afară, 

Voi să-mi dea domnia pe această țară. 
Deşi ştiu prea bine că streinii fac 
Binele cu gînduri care nu ne-mpac, 
Dar rămîne mie mina cînd voi pune 
Pe putere-a face numai fapte bune. 
Moţoc, vei tu oare domn să vă fiu eu? 


MOȚOO 
Voi! şi-ţi dau cuvîntul, pre sufletul meu ! 
LĂPUȘNEANU 


Iar eu jur pe viaţă, să scap astă țară, 
De boieri, de rele şi streine feară ! 


MOȚOO 


Na! Lovește-acolo! Eu sunt al tău om! 
Şi acum, te teme, neferice domn ! 
(Ei îşi string minile.) 


SCENAXII 
Cei dinainte, MOGHILĂ, STURZA, JOLDEA; mai pe 
urmă ADINA (nebună) 
LĂPUȘNEANU 
Aţi aflat durerea care mă supune ? 
MOGHILA 
O durere ? Nu știm... dacă vei a spune!... 
LĂPUȘNEANU 
Voi sunteţi curtenii domnului Ștefan. 
Dar atit mai bine știți că-acest tiran 
A răpit Adinei cununa... 
JOLDEA 


Se poate ?... 
Frate ! nu mai credeţi despre dînsul toate 
Cite se vorbeşte ?... 

LĂPUȘNEANU 


Și Adina mea, 
Dulce, luminoasă, rizătoare stea, 
A perdut, vai ! încă mintea : e nebună!... 


STURZA 


De n-ai fi în țară cu numire bună, 
Aș putea a crede că ne iei în rîs !... 


LĂPUȘNEANU 


Vă mai spui o dată ceea ce v-am zis ? 
Viaţă,-avere, cinste n-au asigurare 
Într-această țară... 


JOLDEA 


Lucrul de mirare! 
Să auz aceste vorbe ce grăiești 
Și pe care încă nu le dovedești ! 
Negreşit, urechea-ți n-a putut s-auză, 
Ochii-ţi să privească... Vreo călăuză 
Mincinoasă, poate, pe această cale 
A adus, o, frate, gîndurile tale ?,.. 
Nu uita că tronul are rivnitori 
Ce măresc greșala celor domnitori 
Precum micșorează fapta lor cea bună 
Și mulţimea lumii crede totdaună !.., 


SCENA XIII 
Cei dinainte. ADINA 


(Adina nebună. Vine despletită și ține asupra capului o 
ghirlandă de flori.) 


ADINA 
(cîntind) 


P-a ei gură rumeoară 
Sărutările dormeau 

Şi pe sînul de fecioară 
Dulci dorinţi se-naripau. 
Asfel crinul ce-nfloreşte 
Farmecă pe privitori ; 

Dar un vînt îl ofilește, 
Şi el piere între flori. 
Asfel viață şi junețe, 
Fermece eu am perdut; 
Timpul unei dimineţe, 
Fuse traiul meu trecut! 
(Vorbind.) 
O, a mea copilă ! să fii blestemată !... 
Şi blestemul mumii cade deodat 
Cine sunteţi oare ? Spuneţi, ce vi 
Floarea tinereţii vreţi să mi-o răpiți ?... 
(Rizind.) 
E tirziu acuma ! 


LĂPUȘNEANU 
(către Joldea) 


Te-ndoieşti tu încă ? 
STURZA 

Ai avut dreptate... 
MOGHILA 


O durere-adincă!... 
Mine rău-acesta va veni la noi. 
LĂPUȘNEANU 
De mai este încă, frații mei, în voi 
Numai o scînteie de neatirnare, 
Vă uniţi cu mine pentru răzbunare ! 


MOGHILĂ 
Ce putem a face ? 


LĂPUȘNEANU 
Să mergem la leşi 
Să ne dea oştire de viteji aleşi 
Să surpăm tiranul... 
MOGHILĂ 
Nu venim cu tine; 
Nu chema străinul nici spre-al ţării bine. 

Căci el cînd te scapă de tiranul tău, 
Caută-nainte să ia locul său. 
Vom lupta în țară singuri și de are 
“Țara încă viaţă, vom afla scăpare... 
Daca n-are viață, moară cel puţin 
Fără să cunoască jugul cel strein ! 
LĂPUȘNEANU 
Leșii pot să vie în această țară 
Fără să rămiie... 
STURZA 

Au să plece, dară : 
Eu o ştiu prea bine; dar nu te-ai gîndit 
Că o să se facă obicei urit? 


LĂPUȘNEANU 
Asfel dar noi capul cată să plecăm ! 


MOGHILA 
Nu!... Ci prin noi însuși țara să scăpăm! 
Voi fugiţi din țară, căci precum să vede 
Mai cu osebire el vrășmașşi vă crede. 
Cînd vom fi pe cale ca să-l răsturnăm, 
Alergaţi în țară, ştiri o să vă dăm! 


ADINA 


Cine şi pe cine să răstoarne cată ? 

Oh ! pe domnul Ștefan !... Faceţi-o îndată !... 

Este rău !... dar este el, mirele meu !... 

Îmi aduc aminte... capu-mi este greu !... 
(Cintă.) 

El avea o față dalbă, 

Părul galben strălucea, 

Peste fruntea lui cea albă 

Ca un abur pe o stea. 


LĂPUȘNEANU 


Vai! a sa vedere inima-mi zdrobeşte !... 
Iată, vine domnul... Biță-l însoțește. 
Noi plecăm îndată spre vecina ţară... 


481 


MOGHILĂ 
Dumnezeu vă aibă pină la hotare 
Sub a lui vedere!... 
STURZA 
Să nu ne uitaţi! 
MOȚOC 
Să ne daţi în știre ce o să lucraţi! 
Daca mina morţii ochii ne va-nchide 
Pe streine locuri pîn-a se deschide 
Poarta țării noastre, voi veţi lăcrima 
Pe al nostru nume ce se va uita? 
LĂPUȘNEANU 
Moartea e mai dulce decît trista viață 
Ce-mi arată țara astă-dimineaţă 
Sub un văl de moarte! 
MOȚOC 


Trebui să plecăm ! 
(Ei se depărtez.) 


SCENA XIV 
ADINA 
(singură) 
Cînd vom fi pe cale ca să-l răsturnăm... 
Vor ca să-l răstoarne !... Să-l răstoarne, bine !... 
SCENA XV 
ADINA, ȘTEFAN-VODĂ, BIȚA 


ȘTEFAN 
Vor ca să-l răstoarne... însă, zău ! pe cine ? 


ADINA 
(cu nepăsare) 


Să-l răstoarne, dară asfel ei au zis. 

ŞTEFAN 
Cine ei ? 


ADINA 


Cei patru... acolo... Ce vis 
Am avut L.. 


ŞTEFAN 
Sărmana, nu ştie ce zice. 
(Cu ironie.) 
Biță ! crudă faptă am făcut aice 
Cu această fată !... Vezi, a-nnebunit ! 
Inima-mi să rupe !... Dar ea mi-a vorbit 
De cei patru oameni şi de răsturnare... 
Să vedem ce ştie, căci din depărtare 
Am văzut aicea patru oameni stînd. 
(Către Adina.) 
Ce vorbeau cei patru oameni, suflet blînd, 
Ce vorbeau, ţii minte ?... 
ADINA 
Dar... ca să omoare, 
Pe tiranul ţării... 
DOMNUL 
Nu cunoşti tu oare 
Ca să-i spui pe nume? 
ADINA 
Unul semăna 
Cu o zi de vară. 
DOMNUL 
Nu îi voi afla 
De la dinsa. 
BIŢĂ 
Cată să-i luăm din urmă: 
Au fugit p-acolo... 

DOMNUL 
Calea se precurmă 
Mai-nainte... fie ! vino, să-i cătăm ! 
BIŢA 
Eu sunt de părere ca să ospătăm.- 


ACTUL III 


(O cameră la Vilna.) 


SCENA 1 


(E noapte.) 


VILNA 

(singură) 
Noaptea se revarsă... nu ştiu ce simț eu... 
Dar o turburare e în sînul meu !.., 
Duţă o să vie... zău! am fost nebună 
Să primesc aceasta !... Nu e nici o lună 
De cînd eu pe dinsul îl cunosc, îl ştiu... 
Dar puteam eu face altfel ? E tirziu. 
Îl iubesc! Vai! cine poate să auză 
Vorbele frumoase şi să nu răspunză, 
Şi să nu se-ncline la dorința sa? 
Sunt o biată fată... de mă va-nșela, 
Va fi rău de mine! Dar, închipuire!... 
Ele bun, e gingaș în a lui simţire, 
Nu e ca Nicoară; el a înșelat 
Pe Elena, floare care s-a uscat 
Fără să însufle vro compătimire 
La nimeni în lume... Fragedă iubire, 
Tu ce ai atitea fermece cereşti, 
Pentru ce atita schimbătoare ești ?... 


(Se aude bătaia în ușă.) 
Cine bate-n ușă ? Duţă să nu fie? 
(Merge să deschiză.) 
Viaţa şi cu moartea totdodată mie 
Parcă îmi zimbiră !... 

SCENA II 
VILNA, ELENA 


VILNA 


Tu ești, draga mea? 

Tu mi-aduci aminte cit e lumea rea... 

ELENA 
Cei ce-mi dară mie viaţa, mă goniră 
Cînd a mea greşală o descoperiră. 
De atunci oriunde adăpost cerşesc, 
Toţi cu ironie, dragă, mă-mbrîncesc ! 
Foamea, setea crudă, osteneala-adîncă 
Ca trei iesme negre ele înfig încă 
Ghearele în trupu-mi şi mă chinuiesc. 
Viu dar către tine, tu, o, gînd ceresc, 
Viu să-mi dai repaos, viu acum a-ţi spune, 
De iubeşti, o, Vilna, vreun gingaș june, 
Teme-te de dînsul ! Vorbele lui sunt 
Dulci ca fumul rujii răspindite în vînt. 


VILNA 


Dorul tău te face ca să ai gîndire 

Rea de toţi bărbaţii... Este osebire, 
Între oameni, răul daca ar domni 
Singur el în lume, viața ce-ar mai fi ? 
Lîngă rău e bine : răul trebuiește, 
Binele printr-însul lumea-l prețuieşte. 


ELENA 
Vai! aceste vorbe spun că tu iubeşti ! 
VILNA 
(puind faţa în mini) 
Da, iubesc !... 
ELENA 


O, Doamne ! pentru ce voieşti 
Să fărami făptura cea mai drăgălașă 
Ce-ai făcut ?... Dar cine inima-ți gingaşă 
A iubit? 

VILNA 


Un tînăr blind, frumos, plăcut... 
Fără de avere și necunoscut... 
N-o să m-amăgească... 


ELENA 


Galbena trădare 
În coliba simplă are-a sa întrare 
Ca şi în palate; omul, eu să-ți spui, 
Află-n amăgire dibăcia lui ; 
Cînd se naşte-n lume orișice suflare, 
Are cîte-o armă pentru apărare, 
Omul singur are arma cea mai rea; 
Căci e nevăzută, o, surata mea! 
Și această armă crudă şi prin care 
A învins pămîntul, e a lui trădare. 
Dacă ceru-ar face o singură zi 
Omul să nu-nşele, fala i-ar păli. 


VILNA 


Tu mă faci să tremur,!... oh ! dar încă-o dată... 
Duţă este gingaş ; inima-i curată, 
Tinără, frumoasă... nu mă va-nşela... 
Pentru ce mă turburi cu-ndoiala ta ? 
Căci un om ucide, trebuie a spune 
Că ucigătorii fac această lume ? 
(Se aude o bătaie ușoară.) 
El e !... Ce voi face ? Tu ai depărtat 
Liniştea din sînu-mi !... 


ELENA 


Poate ţi-am scăpat 

Liniştea ! Tiranul n-ar putea să fie 
Acest tînăr ? Nu ştiu ce îmi spune mie 
Că el este însuși... De ar fi aşa, 
A venit minutul spre a-mi răzbuna... 

(Tare.) 
Crezi că-a lui iubire nu-i amăgitoare ? 
Să te ia soție, Vilna, crezi tu oare? 


187 


VILNA 
Ce zici tu, Elena ? Crez în sine eu, 
Crez ca-n sînţii îngerii şi în Dumnezeu. 
ELENA 


Eu îi voi deschide... Î nveleşte focul. 
Şi trecînd în umbră, lasă mie locul... 
Vom vedea ce facem, daca gîndul său 
E curat spre tine, ori de este rău!... 


VILNA 
Bine zici !... 
(Acoperă focul. Elena merge să deschiză.) 


ELENA 


Și acuma, moarte, vino şi te-adapă 
D-al său negru singe care nici o apă 
N-o putea să spele 1... Vin a răzbuna 
Prăzile căzute sub trădarea sa! 
(Scoate un cuţit pe care îl încearcă cu degetul și îl as- 
cunde din nou în briu. Intr-acest timp, domnul Ștefan 
întră.) 


SCENA III 
ȘTEFAN, ELENA, VILNA 


ȘTEFAN 
Noaptea te ascunde, gingașă suflare, 
În al ei sîn d-umbră, cum adînca mare 
Ne ascunde-n sînu-i un mărgăritar 
De o frumuseţe şi d-un preț prea rar. 
(Elena împinge pe Vilna la spatele-i și iese înaintea dom- 
nului.) 
Dar de ce vei oare să-mi lipsești privirea 
De-a ta dulce faţă ! și-asfel fericirea 
Să nu fie-ntreagă ? 

ELENA 
(la o parte) 


Ele! Am ghicit! 


DOMNUL 
(luind mina Elenii) 


Vino, şi iubeşte, înger rătăcit 

Din cereasca horă! Fericit să fie 
Sînul unei mume ce s-a deschis ție! 
Cum deschide floarea sînul ei plăpind 
Fluturelui dulce !... Lasă capul blind 
P-al meu pept să cază, stihiile mute 
Ce în sinul nopţii zbor necunoscute, 
La vederea noastră, zborul vor opri 
Şi de desfătare, drag vor răsări... 


ELENA 


Dar în ochii lumii astă întîlnire 

E o vină mare... Nu e fericire 
Ceea ce s-ascunde : fă-mă soaţa ta, 
Şi atunci ferice poci a mă chema... 


DOMNUL ŞTEFAN 


Ce ai zis? De mine încă ai sfială ? 

Nu deschide sînul la nici o-ndoială ! 

Ea opreşte zborul sufletului tău, 

Crede sau nu crede ! Te-ndoieșşti, e rău! 


VILNA 
(la o parte) 
Bine ce vorbeşte !... 


ELENA 


Vița omenească 
Este în ursită-i ca să se-ndoiască. 
Îndoiala-n lume, dragă, a venit 
Dupe ce credința noastră a slăbit 
Prin cercări amare... 

DOMNUL 


Dar de cînd în noapte 
Cu strigarea buhii de amare şoapte, 
Filomela dulce mestecă cu dor 
Cînturile sale pline de amor ? 
A iubi, a crede, iaţă-a ta ursită, 
Într-această lume, dulcea mea iubită ! 


ELENA 


La a mea-ntrebare încă nu răspunzi ! 
Fă-mă a ta soațţă! Pentru ce ascunzi 
Gîndurile tale ?... 


DOMNUL 


Eu ascunz de tine 
Gîndurile mele ? Vai ! dar nu sînt pline 
De a ta iubire ? şi numai de ea? 
Dar tu-mi ești mai dragă decît viața mea. 
Cere însuși viața-mi... Îţi voi da ce-i cere, 
Moartea mea îţi face ţie o plăcere ? 
Sub a ta privire, eu o voi curma! 


ELENA 
Nu voi să se stingă, dragă, viața ta, 
Ea îmi este dulce... 

VILNA 

(la o parte) 
Ce-a zis ea oare ? 

Ale sale vorbe sunt cutezătoare ! 
Uită că vorbește pentru mine... 

ELENA 

Da. 

Ea îmi este dulce şi voi mîna ta, 
Ca să fii ferice. 

ȘTEFAN 


Tu-mi vei fi soție, 
Mine... Pînă-atuncea, dragă, lasă mie 
Dulcea fericire ca să-ţi mai vorbesc, 

De a mea iubire ! Vilno, te iubesc, 
Cum iubeşte robul dulcea libertate, 

Și un lînced veșted, viața, sănătate. 

Ai văzut vrodată un martir rugînd, 

Şi perdut în rugă-i ochii rădicînd 
Către cer în lacrimi ? El atunci zăreşte 
Făcătorul lumii care îi zîmbeşte 

Şi-i deschide raiul cel desfătător, 

Asfel pari tu mie cu al tău amor! 


ELENA 
(la o parte) 
Lîngă frumuseţea și a lui junie, 
Ceru-i dete încă cruda viclenie, 
Darul să răpească prin cuvinte dragi. 


ȘTEFAN 

Ah! tu ești frumoasă ! Drăgălașii fragi, 
Pîrguind, sunt vesteji lîngă-a ta guriţă ! 
Noaptea pe ninsoare, dulce copiliță, 
Singură aminte părul tău frumos, 
Ce pe-ai tăi albi umeri joacă riuros. 
Ochii lui aminte ploile cu soare ! 
Sînul tău e fraged ca o rară floare 
Ce-a născut sub vîntul primăverii cald 
Și în care ohii ca-ntr-un rai să scald. 
Sufletul tău este demn de frumuseţea 
Lutului ! Oricine i-a simţit blindeţea, 
Stă şi se întreabă daca-i mai plăcut, 
Mai presus el încă de gingașul lut, 
Și atunci se-ntreabă ruja-i mai plăcută 
Sau mirosu-i dulce ? 

Să fii cunoscută, 
Vilna mea, de oameni, lumea ar veni 
Să să-nchine ţie și-a te ferici !... 


ELENA 


Ale tele vorbe, dragă, sunt frumoase 
Şi cu-atita încă sunt periculoase, 

Cite mîndre plante nu ascund în sîn 
Moartea cea mai crudă în a lor venin ? 

ȘTEFAN 


A iubi în viață e a noastră-ursită ! 

A iubi o dată, viața e trăită, 

îţi închipuieşte o-nchisoare mare, 
Unde robii cearcă munci omoritoare, 
Lanţuri, foame, sete, griji ce-i vestejesc, 
P-al lor pat de humă unde viețuiesc ; 
Însă unde soarta a lăsat să vie 

O rază de soare ca o bucurie, 
Fruntea lor, ferice, a o răsfăța; 
Temnița e lumea şi lumina sa 

E amorul. Iată singurul dar bine 

Ce se află-n lume !... Zilele puţine 

Ce avem în viaţă, zbor şi nu s-ascult, 
Orice zi ce trece e un dar mai mult. 
Fericit acela ce, murind, va zice : 
„Am iubit!“ Acela singur e ferice! 
Mine cruda moarte poate va sosi !... 
De aceea astăzi cată a iubi! 

Daca e visare, viața ce se duce, 

Cel puţin să fie o visare dulce! 

Daca viața-i scurtă, este dar un vis 
Ce cu ironie întimplarea-a scris 

Pe nisipul lumii, răsturnat de vinturi. 
Noi, rizind de viaţă, chinuri și mormînturi, 
Cu o sărutare, suflet răpitor, 

Să o scrim pe gura dulcelui amor ! 


VILNA 
(la o parte) 


Ah! această viață e puţin a-i face 
Jerttă !... 


ȘTEFAN 


Cînd amorul aripa desface 
Să te ducă-n ceruri, o, frumoasa mea, 
Mai giîndești tu încă la o lume rea, 
Sau mocirla care o lege cerească 
A-nviat, s-o miște şi să-o risipească 
Pe pămint!... Oprește dulcele tău sin 

A-neca în sine tînărul suspin 

De amor 1... Cînd floarea vîntului jertfește 
Sinul ei cel fraged, oare să gîndeşte 

Că-o să vestejească ? Floare de o zi, u 
Pentru ce ea timpul îl.va socoti ? 


(Ștefan ia brațul Elenii,) 
Suntem noi în-viață mai mult ca o floare ?... 
ELENA 
(la o parte) 
Trebui a-l ucide! 
VILNA: 
(la o parte) 


O, desfătătoare 
Vorbe !... Tu, Eleno, cinstea mi-ai scăpat... 
Tu, căci fără tine, aş fi scăpătat... 


ȘTEFAN 


Vin pe sînu-mi ! vino și cu bucurie 
Varsă peste viața-mi cupa cu-ambrozie, 
Cu a ta frumseţe umple-o nencetat 
Amorului dulce ce l-a îmbătat ! 


ELENA 
(la o parte) 
4 
Iată ce îi zice ca s-o amăgească! 
(Scoate cuțitul.) 
VILNA 
(la o parte) 


Un cuţit ascunde! Oare să-l lovească ?... 
Nu voi să-l omoare !... Ar fi crud şi rău!... 
(Trece în partea lui Ștefan.) 
ȘIEFAN 
(tot către Elena) 
Lasă-mă a soarbe din sufletul tău !. , 

ELENA 


lată, gura-mi soarbe încă una dată! 
Apoi mori! 
(Elena rădică brațul să-l lovească. Vilna se aruncă între 
Ștefan şi Elena.) 


Bea moartea ! feară-nveninată ! 
(Elena lovește cu cuțitul în Vilna care cade.) 

VILNA 
(murind) 

Sub cuțit în locu-i pus-am al meu pept ! 
ŞTEFAN 

Auz două glasuri! 

(Părinţii Vilnii vin cu luminări.) 
ELENA 
Cerul e nedrept! 

ŞTEFAN 


Tu, aici, Eleno? Ah ! şi Vilna moartă! 
Moartă pentru mine !... 


ELENA 
Blestemată soartă !... 


(Domnul se duce rîzînd cu hohote.) 
Pinza cade. 


SCENA 1 


(O cameră la curte.) 


Vorniceasa CHIAȘNA, PAUNA hătmăneasca, BRAŢ și alţi 
tineri 


CHIAȘNA 


E tirziu şi domnul încă nu s-arată. 
El nu este-acasă ! 

PAUNA 


O să vie-ndată. 
El vinează poate ceva dulci femei + 
Ce nu le cunoaștem; dar pre anii mei, 
Chiașna, tu de dînsul nu eşti temătoare ? 
Laşi să se risipe a inimei floare ? 


CHIAȘNA 


Temătoare ? dragă ! dar eu nu-l iubesc. 
Ce cer lui eu este numai să domnesc! 
Deci îl las să facă orice lui îi place. 
Și-l ajut eu încă în tot ce el face 

În amor; adesea îi aduc chiar eu 
Orice jupîneasă întră-n gustul seu. 

Nu doresc iubirea-i, ci a lui putere. 
De cînd sunt cu dînsul am făcut avere. 
Curtea nu-i aicea, suflet drăgălaș, 

E la mine-acasă, în al meu locaș. 

Să vezi tu, Păuno, boierii de țară 
Toată dimineaţa stînd pe a mea scară, 
Sfetnicii domniii venind pe tăcut 

Ca să mă întrebe ce e de făcut! 

Turme mari de oameni cer chiverniseală 
Şi-mi aduc saci d-aur fără de sfială. 
lată ce-n iubire-i, dragă, caut eu. 

Nu sunt temătoare și tu o ştii, zău, 
Căci n-am fost de tine. 


SCENA II 
Cei dinainte, DOMNUL, BIȚA 


DOMNUL 


Asfel Lăpuşneanu a fugit de noapte 

Cu Moţoc şi alții la poloni... sunt șoapte 
De a lor venire cu oştiri leşești 

Ca să mă răstoarne... Biţă, ce gîndești ? 

BIȚA 
Omul se coboară dupe stinca sea 


Care este viața, numai cu ce bea 
Și cu ce mănîncă. 


DOMNUL 


Grecul zice bine! 

Vorba lui e mare... nu cătați la sine, 

Nici la al său nume ! Bunul Dumnezeu 

Își alege-adesea instrumentul seu, 

Ca să spuie lumii ceea ce-a gîndit, 

Pe acel ce-n viaţă e mai înjosit. 

Nu zimbiţi voi asfel !... Omul cel mai mare, 

Şi ales prin nume, cel cu minte, stare, 

N-a costat pe bunul mare Dumnezeu 

Mai mult greu făcîndu-l decît grecul meu. 

Chiașna ! Masa noastră voi a fi voioasă! 

Mina ta cea albă toarne tămiioasă ! 
(Chiaşna varsă vin în cupe. Domnul ia cupa a plină și 

închină.) 

Viţa este-o apă repede, ea trece, 

După cum e valea care o petrece, 

Stearpă şi-întristată ori cu plante, flori, 

Riîul ia cînd triste şi cînd vii vulvori ; 

Astăzi rîul vieţei cură pe o vale 

Tristă ca mormîntul... mă abat pe cale!... 

Varsă vinul dulce, fumul său dă mie 

Inima măreaţă, viaţă, bărbăţie. 

Tu, Păuno, umple-mi alt pahar cu vin 

Şi. îţi scaldă-ntr-însul buza de rubin! 

Vinul dă curagiul și cu voia bună. 

O, curagi ! ce lumea ţi-a făcut cunună, 

Ce-ţi înalță templul, te crede din rai, 

Pe pămint tu însuţi leagănul tău ai. 

În acest vin dulce omul dar te vinde 

P-o bucată d-aur !... Bucuria-ntinde 

Aripa de roze peste sînul meu. 

Sufletu-mj se-nalță către Dumnezeu. 

Sufletul ? ce este? cine îmi va zice ? 

Filosofi și medici, răspundeţi aice,!... 

Este el urmarea unui organism 

Ce priimeşte lutul? O, şarlatanism t 
O, nebuni ! voi care știți atit de bine, 
Cum e organismul şi tot ce-i în mine, 
Carne, sînge, nerve ; faceţi-mi un om ! 
Faceţi-mi o floare, faceţi-mi un pom ! 
Nu puteţi să faceţi t June jupinese 
Aţi căzut în vise ca niște mirese 4. 
Cine vă priveşte crede-neapărat 

Că amorul dulce nu a răsfățat 

Încă sînul vostru !... Chiașna mea, ai teamă 
De vornicul mare ? Dar el nu ia seamă 
Dragostele noastre ! Apoi l-am făcut 
Vornic cu tocmeală a fi om tăcut; 

Ia o harpă, cîntă cîntece senine 

Ce ‘vestesc plăcerea-cit/să crez că vine 
Să plutească dulce pe aceste scări. 
Imitează şoapta de dulci sărutări, 
Imitează șoapta cupelor, ce, pline, 

Se lovesc şi varsă sunete streine. 


CHIAȘNA 
(luînd o harpă) 
Voi să cînt durerea sufletului meu... 


ȘTEFAN 

Ciîntec de durere nu voi să-auz eu t 
CHIAȘNA 
(cîntind) 


Mă întrebi ce îmi lipsește 
Şi nu știu ce să răspunz; 
Însă inima-mi slăbește, 
Lacrimile se ascunz... 


ȘTEFAN 


Cîntecul tău răsună cum la mormintare 
Clopotele urlă cu înverşunare ! 

CHIAȘNA 
(schimbind cîntecul) 
"Nevestică bălăiță 
Ce ascunzi tu pe cosiță ? 
Fir din care blindu-amor 
Face arc ucigător. 
Nevestică albioară, 
Ce ascunzi pe sînu-ţi oară ? 
Două albe porumbiţe 
Ce-au în ciocuri garofiţe. 
ȘTEFAN 
(rădicîndu-se) 
Bravo ! Umpleţi cupa ! 
(Luind o cupă.) 
Chiașna, pentru tine ! 
O, tu știi a-mi face zilele senine! 
(Oaspii beau.) 
CHIAȘNA 
(cîntînd) 
Nevestică dulce floare 
Ce ascunzi pe buzioare ? 
Un cuib drag de sărutări 
Pe un pom de desfătări. 


ȘTEFAN 
Bravo încă-o dată !... Paharele sus ! 
Chiaşna, îmi vei spune ceea ce n-a spus 
Cîntecul, la vale! 

CHIAȘNA 

(inturnind capul) 
Cum poci, ce idee? 

Sunt a ta iubită, dar rămii femeie. 


DOMNUL ȘTEFAN 


O, ipocrizie ! cind tu vei peri 
Dupe faţa lumii, încă vei găsi 
Adăpost în sînul de femei avute f 

Voi aveţi dorința fiicelor căzute 
Și n-aveţi curagiul să-o spuneţi deplin ; 
Lumea îmi tînjeşte că sunt libertin , 
Pentru-un domn ! Hei bine! ca să fac ce-mi place 
Şi să tacă lumea, călugăr m-oi face! 
Ba mai bine paşă „călugăr mă tem... 
(Rizind.) 
E prea mult !... Ştiţi una? O să-mi fac harem, 
Să aduc cadine. 
PAUNA 
Şi ne zici în față ! 
CHIAȘNA 
Nu vei face-aceasta ! 
DOMNUL 
Giîndul mă răsfață! 
Poate o voi face ! 
CHIAȘNA 
Doamne, voi muri !... 


ŞTEFAN 


Pentru ce ? La domnul ce-mi va urmări 

Te-oi lăsa pe tine, dulce moştenire. 
(Către oaspeți.) 

Ce mai faci tu, Duţă, cu a ta iubire? 

Faci tu prade multe ? 


DUȚA 


Fiecare zi 
O femeie dulce vine a-mi jertfi ! 
Ieri am prins în cursă una minunată... 
Tînără, frumoasă, crezătoare fată... 


DOMNUL 


Mi-e mi-a fugit... 
Tinăra Sorină? 

„DUȚA * "iors IOV 
snit Eu, mai- fericit :« 
Am fost dar, stăpîne ? ` NE 


At) 7 npari 


DOMNUL 
Ce s-aude-afară ? 
Oare răzvrătirea.a-nceput în țară ? 
T- CHIAȘNA ` 
(privind pe fereastră) 
E un mort ce-l duce. spre a-l mormiînta. 


Doamne ! Este Vilna, e iubita ta 
Ce o-ngroapă noaptea... 


E 


DOMNUL 
Iată una bună! 
Pi 
BRAŢ j 
Între noi doi, singur meriți o cunună., 
DOMNUL 
Să lăsăm dar morții căci ei nu mai vin. 
Chiașna, umple încă cupa mea cu vin! 
BIȚĂ 
Ah! era frumoasă! 
PAUNA 
(privind) 


Ce închipuire ? + 
Aţi văzut pe Dala hatmanului Mire ? 
Iată-o frumuseţe... căci nu sunt bărbat! 


BIȚA ah 


Hatmăneasa Dala ? E adevărat 

Cînd o.vezi, ai crede, pe o mie viețe ! 
Că-a furat modelul cel de frumusețe 
Ce a perdut cerul... Dar pe viața mea, 
Cît e de frumoasă pe atita ea 

Este de cinstită! 

BRAŢ 
a Adevăr vorbește, 
M-a respins pă mine ! 
DOMNUL 
Eu mă prind cu voi 
Să-o aduc aicea a cina cu noi. 
BRAŢ 
Doamne! ţiu prinsoarea! Doamne, tu vei perde. 
DOMNUL 


Şi mă prind eu încă ca să se dezmerde 
Ca o turturică lingă un izvor. 
D-oi perde prinsoare, şi al ei amor, 
Să săruți pe gură pe a mea iubită! 

(Arătînd pe Chiașna.) 

(Către Biţă, arătind pe Păuna) 
“Tu pe cealaltă, floare-mbobocită 
Ce-o păstrez ca ochii. Dar, de nu voi perde, 
Să vă-nsemn pe frunte cu o cruce verde, 
Să-o purtaţi trei zile. 
BRAŢ 
Orice vei voi! 


BIȚĂ 
(uitîndu-se la Păuna) 
„Și acum rog cerul a mă părtini! 
PĂUNA 
(întorcînd capul dupe ce îl privește) 


Dar, e nebunie, doamne, de a face 
Asfel de prinsoare ! 


CHIAȘNA 
(cu cochetărie) 


Mie nu îmi place!... 

DOMNUL 


Cine vă întreabă ? Asfel dar ne-am prins, 
Merg să pui la cale d-a nu fi învins. 
(Domnul iese cu toți bărbaţii.) 


SCENA III 


EE CHIAȘNA, PAUNA 


(Ele se uită una la alta în tăcere.) 


CHIAȘNA 
Noi ce-avem a face? 
PAUNA 
Gîndul tău nu-ți spune ? 


CHIAȘNA 
Nu mă tem pe buze-i gura mea a pune; 
Dar e o prinsoare : toţi o vor afla, 
Şi-asfel ne vom perde... 
PAUNA 
Nu ne vom pleca 
La a lui voință! 
CHIAȘNA 
Asta nu se poate... 
Ştii cum este domnul ! Noi vom perde toate 
Bunurile noastre care el ne da. 
Noi și soții noștri... cată a lucra 
Să cîştige domnul c-orce preț, nu-mi pasă !... 
PAUNA 
Cată să-o aducem în această casă 
Mai întîi de toate !... 
. CHIAȘNA 
Iată... o idee !... 

„PAUNA 
Care ? Spune mie! 
CHIAȘNA 
Dala e femeie, 
Deci e curioasă, eu am să-i vorbesc 
De minuni ce are palatul domnesc, 
S-o învit să vie ca să le privească... 
Soţu-i e la ţară... poate să primească. 
PAUNA 
Gîndul tău îmi place... deci să alergăm 
Astăzi chiar la dinsa şi s-o întrebăm. 
CHIAȘNA 
Nu mai perdem dară timpul ce grăbeşte. 
PAUNA 
E ceva ce-mi spune Dala că primeşte... 


SCENA IV 
(O cameră la Dala acasă.) 
DALA 
(singură) 


El mă lasă-acasă singură ! S-a dus... 

Nici nu-mi spune unde! Văz că m-am supus 
Asfel ca o roabă la a lui voinţă! 

Şi-l iubesc... 


SCENA V 
DALA, CHIAŞNA, PĂUNA 


PAUNA 


O, dulce floare de credință 
Şi de frumusețe, el te-a părăsit 
Singură acasă ! 

DALA 
Bine ați venit! 
Singură.., ai dreptul... dar eu sunt dedată 
Cu aceste lipse... 


CHIAȘNA 
Taci, supusă fată. 

Cine cu urîtul s-a obicinuit ? 
El e o ființă ce n-a izbutit 
Cu nici o femeie să se însoţească! 
Amindoi alături nu pot să trăiască. 
Soţul tău te lasă, singură tu ești 
Pricina căci, dragă, prea mult îl iubeşti 
Sau îl lași să vază calda ta păsare. 
Un bărbat iubește ceea ce el n-are, 
El e ca un cîne care a lăsat 
Pinea ce mănîncă şi a alergat 
Să apuce piatra ce i se aruncă. 
O căsătorie e o mare muncă 
Pentru o femeie. 


DALA 
Eu nu crez aşa... 
Dar voi ştiţi, bărbatul prin datina sa 
D-a lucra afară, timpul îi lipseşte 
Ca să ne răsfeţe... 
PAUNA 
Dar cînd ne iubește 
Află timp să şază nencetat cu noi ! 
DALA 
V-așezaţi și spuneți ce mai faceţi voi, 
Eu nu ştiu nimica... 
(Ele şed pe scaune.) 
CHIAŞNA 
Ştirea cea mai mare 
E că domnul Ştefan a primit prin mare 
Lucruri minunate, şaluri, rochi de fir, 

Vase preţioase, pietri de safir 

Şi de diamante, salbe cu rubine 

Şi mărgăritare, şi bălaşe ; cine 
Poate să le-nșire, trebuie să vezi 
Asfel de minune să poți ca să crezi... 


(Scoțind o salbă.) 


Probă astă salbă... ce îmi dete mie 
Cînd am fost acolo... 


DALA 
(privind salba) 


N-a putut să fie 
Mai frumoasă salbă ! 
CHIAȘNA 
Daca vei voi 
Să le vezi, eu însumi te voi însoţi, 
DALA 
Cînd ? 
CHIAȘNA 
Dar mine seară, vom veni aice; 
Vom pleca-mpreună. 
DALA 
(lao parte) 
Mire, ce va zice? 


CHIAȘNA 


Toată lumea strigă, Dala, că trăieşti 
Singură, retrasă! Nurii tăi cereşti, 
Dulcea frumuseţe ce te înconjoară 

i le dete.cerul să le-ascunzi tu oare ? 
Tot ce-aici în lume s-a primit de sus 
Daruri minunate, oare nu-i, supus, 

-La o, datorie, ca să-mpodobească ; 
Cu aceste, daruri viaţa omenească ?. 

DALA 


Viața pentru mine e locaşul meu, 
Soţu-mi, copilașii, şi aicea eu, 
Darurile mele în a mea iubire, 
Le revărs cu pace şi cu fericire ! 


CHIAȘNA 


Fiecare virstă are legea sa, 

Și a ta gîndire nu-i de virsta ta. 

„„.. cine te ascultă 
Crede că tu nu ştii, că e viața scurtă 
Sau gîndeșşti că-n lume slabii muritori 
Au ca să se nască de mai mute ori !... 


DALA 
Nu gindesc eu, Chiașna, cum îţi pare ţie; 
Cică sunt femeie și am datorie. 
PAUNA 
Dar lăsați aceste vorbe de prisos ! 
Mine mergem, Dala ? 
DALA 
Tare bucuros. 
CHIAȘNA 
(o sărută) 


Dumnezeu cu tine, dulce sorioară! 


SCENA VI 


DALA 

(singură) 
Cînd: vorbeşte asfel ce scop are oară ?... 
Ce menire tristă la femei s-a dat! 
Ele să dezmerde omul insetat 
De plăceri molateci ! Dar a ta menire, 
O, femeie ! este plină de mărire, 

Într-această viaţă, este să măreşti 
Omul prin, simţire ! Asfel precum ești 
Tu, va fi şi lumea. 


SCENA VII 
DALA, BIȚĂ, DOMNUL (deghizat) 


DOMNUL 


Hatmanul lipseşte 
Mindră jupineasă ? Domnul il voiește... 


DALA 
Este la moșie, a plecat de ieri. 


DOMNUL 
(către Biţă) 


E frumoasă !-ai zice că cerești plăceri 
Zboară împrejuru-i. 
BIŢĂ 
A-ntrecut pe toate ! 
DOMNUL 
(tare, către Dala) 
Are să se-nturne mai curind ? 
DALA 


Se poate... 

N-am nici o.ştiinţă. 

DOMNUL 

ne Ce fel? A plecat 
Fără să-ţi dea seamă... iată un bărbat 
Ce aminte timpii cei bătrini ! Ce nume 
Merită să aibă fapta sa! O, lume 
Eşti nedreaptă-n toate t.» 

5 DALA 
-Daca nu-ţi baţi joc, 
Nu ştiu cum te-amesteci unde nu ai loc? 
Cine ești ?... 
DOMNUL 


Sunt unul care îți păstrează; 
Stima şi respectul : mă interesează 
Soarta-ţi... Sunt din ţara unde ai născut. 


DALA 
(cu oarecare interes) 
Eşti muntean ?... de unde ?... nu ai cunoscut 
Pe slugerul Dima ? Este al meu tată !... 
DOMNUL 


Îl cunosc... o carte el mi-a dat... şi cată 
Să ţi-o dau la rîndu-mi. 
(Căutind în sin.) 
* Dar o am uitat 
La ospătărie unde am mîncat, 
Dar o voi aduce poate mine seară. 


DALA 
Mine seară ? Însă eu voi fi afară... 


DOMNUL 
La moșie poate ? 
DALA, 


Nu! M-au invitat 
Două jupinese, mine, la palat, 
Să-mi arate lucruri demne de privire : 
Domnul nu-i acasă... 


DOMNUL 
(la o parte) 


O, ce fericire! 
Chiașna și Păuna planul au format 
Fără ca să-mi spuie şi e minunat! 

Şir Către Dala) 
Asfel dimineață cartea vei “aduce 
De pu astă-seapã,,- 
BIȚĂ 
(la o parte) 
* Iată-o floare dulce 
Ce-o să vestejească! Mi-a intrat în cap 
O idee bună... aş voi s-o scap !... 
DOMNUL 
Pin-atunci rog cerul să-ţi trimiţă ţie 
Giînduri de plăcere și de bucurie. 
(Ei ies.) 


SCENA VIII 


DALA 
(singură) 
Faţa lui nu-mi place ; peste buza lui 
S-ascundea un zîmbet ce nu poci să spui. 
Cît mă-nrîurise t... 
(Bate din palme; o fată din casă vine.) 


Masa este pusă ? 


ŞERBA 
Dară, jupîneasă. 
DALA 
(ieşind) 
Singură-!... supusă !... 
SCENA IX 
BIȚĂ 


(intrind singur) 


Am crezut că nimeni nu e mai căzut 
Decit mine ; însă domnul m-a-ntrecut. 
Inima-i lipseşte cu desăvirşire ! 

O, sărace Biţă, tu tot ai simţire! 

Voi cu orice mijloc cinstea ei să-i cruţ. 
Însă cine vine, iată-un sărăcuț.., 

Ce cunosc... de ceia ce-ngrijesc de ţară 
Cind ei n-au ciobote... 


SCENA X 
BIŢĂ, TURCULEȚ 


BIȚĂ 
Iată-un perde-vară ! 
Turculeţ, ce veste ? 


TURCULEȚ 


Vestea este rea... 
"Țara geme-n lanțuri.. 
(Declamind.) 


O, patria mea! 
Tu ai fost frumoasă, dar nefericită |... 
Cere mie viața, țara mea iubită, 
Voi muri ferice, numai tu să fii 
Mare, strălucită, mîndră d-ai tăi fii... 


BIȚA 
(clătinind din cap) 

Turculeţ, asc-ultă şi răspunde mie. 
Tu vorbeşti că țara geme în robie. 
E a ta părsre; însă zici să peri 
Pentru fericire-i ! Știi ce zici ? ce ceri ? 
Ce-i această țară? Țara ce-ţi dă ţie ? 
Nu ai drept într-însa; nu ai datorie! 
Tu nu ești nimica... eu să-ţi spui ce eşti; 
Eu să-ți spui în ţară ceea ce găsești : 
Într-această ţară tu n-ai nici un nume, 
“Tu n-ai nici o stimă... poţi să fii în lume, 
Poţi să mori şi nimeni să te fi-nsemnat. 
Unde mergi la oameni eşti neașteptat, 
Tara nu-ţi dă ţie nici ce-ar da la cîne. 
Cite o zimbire şi puţină pîne. 

Lipsa despre toate încă a slăbit 
Trupul tău cel june ce s-a ofilit. 
Și cu toate-acestea tot mai ţii la ţară! 
“Tot te plingi că soarta țării e amară ! 


TURCULEŢ 
Tot ce-ai zis de mine este-adevărat 
Şi de vei, voi spune eu ce ai uitat! 
Țara mä respinge, mă desprețuieşte, 
Foamea, setea, frigul, trupu-mi vestejește, 
Nu mai am nimica : tot mi-a ucis ea; 
Însă nu-mi ucise și inima mea! 
Ea rămase jună, fragedă şi caldă. 
În iubirea țării inima-mi se scaldă. 
Ea nu mă iubește, dar eu o iubesc! 


BIȚĂ 


Esti din neam de cîne care îl lovesc 
Şi el încă vine plin de bucurie 
Către cel ce-l bate... Mergi ! Tu n-ai mîndrie !... 


TURCULEȚ 


Daca țara noastră mi-ar fi dat averi, 
Cinste, ranguri, nume, viață de plăceri, 
Poate n-aş iubi-o !... Voi ce-aici în țară 
Aveţi toate-acestea, o iubiți voi dară ? 
BIȚĂ 

(la o parte) 
Are el dreptate ?... 

TURCULEŢ 

Voi, voi, o iubiţi, 

Cînd îi sugeţi viața, numai să trăiţi ? 
O iubiți ca ursul ce iubeşte mierea 
Ca să o mănînce. 


BIȚĂ 


Eu îţi iert durerea 
Ce te face asfel de cutezător! 

(La o parte.) 
Să-l cîştig cu aur... e cap de popor... 
(Tare și prezintindu-i o pungă.) 
Iată-aicea aur... să-l iei tu, sărace ! 


TURCULEȚ 
(aruncindu-i punga în obraz) 


Cu al vostru aur eu nu am ce face! 
Ja şi dă-l la alţii !... Trupu-mi e făcut 
Să se vestejască ; nu e de vîndut, 
* Numai Carnea grasă are căutare, 
Și aceea este numai de vînzare. 
(Biță culegind punga.) 

5 ACTUL IV 


SCENA. 
(o, cameră la palat.) 


DOMNUL 
(singur) 


Strigă, astăzi, țara. Strigă. Va striga 
Totdauna. Asfel e menită ea. 
Între tron şi țară nu e simpatie, 
Nu va fi, nu poate negreșşit să fie 
Între domn şi robi pentru dinsa loc! 
'Unul este apa, celalt este foc, 
Şi cu toate-acestea, ura lor cea mare 
A găsit putere în a mea purtare, 
Fără socoteală ! Căci o mărturesc, 
Eu sunt rău cu țara, o despreţuiesc. 
(După o pauză.) 
A fi bun ?... Dar cine socoteală ține ? 
„Este tot atita... faci ori rău ori bine, 
Tot atita face, eşti tot rău văzut, 
Lumea-i ipohondră ! De cind s-a născut 
Crede că-i bolnavă... Spune-i tot e bine, 
Mare şi la locu-i, te-o uri pe tine; 
Spune-i dimpotrivă, totul este rău, 
Că îi faci plăcere ! A lui Dumnezeu 
Parodie este astă faptă mare 
Ce să cheamă lumea! La a sa fătare, 
Haosul acesta fu neapărat 
Prins de friguri rele. Lumea a păstrat 
=`- Aducere-aminte... Eu voi fi cum este 
Lumeu. Oare fulgul se împotrivește 
Vîntului ce bate, suflă furios ? 
Între toţi eu singur mai sunt sănătos! 
„În oceanul vieţii sunt o picătură; 
: Lumea, umbră-a vieţii vecinice ce cură, 

Crede că-i născută a se bucura 
Pe pămînt... Voi merge dar pe urma sa... 
Dar e noapte. Dala încă nu s-arată,.. 


SCENA II 


(Cameră la palat.) 
DOMNUL, DALA 


CHIAȘNA 
(către Dala) 
Domnul nu-i acasă, fii încredinţată... 
Înainte însă de a cerceta 
Casele, aice trebuie a sta, 
Ca să vie omul care să ne-arate... 
Șezi, frumoasă Dala... 
(Chiașna să așază lingă o masă încărcată cu vinuri și min- 
cări, și face să șază și cele două dame.) 


DALA 
Iată şi o masă... vinuri şi bucate !... 
(Către Chiașna.) 
Într-această casă mult să nu şedem ! 
Soţu-mi se așteaptă... astă-seară... hem !... 
Ce văz? .. lată omul ce-a venit la mine 
Cu o carte!... 


DOMNUL 


Dară, şi sunteţi la mine... 
Am venit cu carte către domnitor... 
Locuiesc la curte... 


(Apropiindu-se de ele.) 
Nici un muritor 
N-ar simţi plăcerea mai mult decît mine, 
D-aţi gusta din cină !... 
(Domnul şade lingă Dala.) 
CHIAȘNA 
Dară... tare bine ! 

PAUNA 
Mie-mi este foame... 
(Către . Dala.) 
Vei să ne-nsoțeşti ? 


DALA 
Nu ştiu... nu mi-e foame !... 


CHIAȘNA 
La ce te gîndeşti, 
Dala mea ? Cinează !... 'Ți-am mai spus o dată... 
Tu trăiești în lume ca o jună fată, 
Nu ca jupineasă !.. Nu te pizmuiesc. 


PAUNA 
* Însă sfiiciunea e un dar ceresc, 


Ea e la femeie ce la roze este: 
Vălul de roşeață ce o-mpodobeșşte. 


CHIAȘNA 
La fecioară, poate, nu şi la femei : 
Mirele cel tinăr rupe vălul ei, 
În a nunţii noapte. 

DOMNUL 

Rogu-vă şedeţi, 
(Vărsind vin în păhară.) 

Căci prin nemîncare nevoie n-aveţi 
S-arătaţi că sunteți îngeri! Dară, dară 
Sunteţi niște îngeri !... Fericită țară, 
Ale cării fiice parcă au născut 
Din a serii rouă... 


CHIAȘNA 


Tu vorbeşti, plăcut, 
Doamne ! 


DALA 
(către Chiașna) 


Doamne ! Ce zici, oare el să fie? 

CHIAȘNA 
Domnul ţării însuşi... 
DALA 
De ce-aţi ascuns mie? 


DOMNUL 
Eu sunt domnul ţării... O, copilă jună, 
Amiîndoi în viaţă purtăm o cunună. 
Eu am una d-aur, tu de frumuseți, 
Ce îneacă focul dulcei dimineţi !+ - 
O, femeie ! Voi sunteţi în această lume, 
Doamne-adevărate ! Într-al vostru:nume, 
Noi cătăm mărire, sceptru şi averi, 
Ca să le dăm vouă! Hora de plăceri 
Dulci ce ne îmbată, vouă se robeşte : 
La zimbirea voastră ea se risipește 
Sau supusă, blîndă, cu un salt gingaș, 
La piciorul vostru vine drăgălaș. 
Eu sunt domnul țării ; dar sunt rob, vezi bine ! 
O ființă dulce ce în lanț mă ţine... 


CHIAȘNA 
Ce ființă, doamne ? 
DOMNUL 


Las să o gicești... 
Sufletu-i aminte boarele cereşti, . 
Ochii săi sunt roua după viorele, 
Cînd: goneşte ziua serbedele stele, 
Faţa-i e ca vălul cel de rouă, rar, 
P-un buchet de roze sau ca-acest pahar 
De jasp alb prin care vinul se zărește, 
Zimbetul cel dulce gura-l aureşte, 
Cum un flutur d-aur pe O roză..., 


CHIAȘNA 
Zău! 
Este prea frumoasă, ca să poci fi eu! 

PAUNA «+ 


Nici èu.. Dar e lesne să găsim îndată, 
Cu aceste vorbe cine-i desemnată.. 
Dala, numai Dala... 


DOMNUL ` 
Văz că ați gicit... 
DALA 
Eu ?... Nu sunt frumoasă... 


DOMNUL ` 


i Ceea ce-am vorbit, 
Toată ţara zice. 


DALA 
Țara s-amăgeşte !, 


DOMNUL 


Țara zice bine. (Turnind vin în cupe.) 
Viaţa se răpește, 
În a ta privire, dulcea Dala mea ! 
Pentru cel ce iese dintr-o iarnă ‘grea, 
Primăvara n-are o înrîurire : 
Mai desfătătoare ca a ta privire. 
Asfel, de acuma, dulce Dala mea,',, 
Orice frumusețe, care mă răpea, 
A pălit nainte-ți; lumea e perdută. 
-Pe tot universul, Dala e văzută 
Singură, frumoasă ca un Dumnezeu. 
Tot ce este-n lume este darul seu. 
Fapta sa ? În totul mie îmi zîmbeşte, 
Toate pretutindeni :, Dala ! îmi şopteşte !... 


DALA 


Dar aceste vorbe, doamne, nu se spune, 
Nici făcînd o glumă !... Ele sunt nebune ! 
Căci sunt măritată cu un om, o spui, 

Demn de-a mea iubire şi voi să rămii 
Demnă d-a lui stimă, căci a lui iubire 
Este visul vieți-mi cel de fericire !... 


DOMNUL 


Ce este iubirea celor ce se-nsor ? 
Este un orgoliu ce vestește lor 
Regulat minutul cînd o să prinzească, 
Cînd or să se culce, cînd o să iubească ! 
Dala, fericirea este un băiat 
Orb ; ca să ajungă unde e chemat, 
Trebuie a-l duce nencetat de mînă 
Vesela schimbare ! sau de nu, amină 

* Nencetat în cale, sunt încredințat. 


DALA 


Doamne, fericirea este-n măritat, 
O iubire dulce care fericeşte, 
Pacea şi onoarea le chezeşuiește 
Și mai buni ne face... 


CHIAȘNA. 
(rizind) 

O, ce minunat, 
Jună şi femeie tu ai cuvîntat 
Ca mitropoliţii !... Ți-ar cuveni ţie 
Ca să ai o cirje şi o parohie. 
Viaţă şi junie repede declin ; 
Cea dintii se stinge ca un fraged crin, 
Cea din urmă trece ca prefumul dulce ! 
Nu se mai întoarce virsta ce se duce. 
Omul naște-o dată; n-o să mai venim, 
În această lume... Dala, să iubim! 


DALA 
(sculindu-se) 
Voi să plec d-aicea. 
DOMNUL 
s: Ce? să pleci îndată ? 
O, frumoasă Dala, şezi și mă îmbată 
Cu a ta privire !... Oare ai venit 

Să-mi arăţi tu mie cît de fericit 

Eu aș fi în lume și perind îndată, 
Viața-mi să se facă aspră, întristată ? 
Nu mă pui în cale-ţi, nici că te opresc... 


SCENA III 


Cei de mai-nainte, HATMANUL MIRE 
(Hatmanul intră prin forță, copiii din casă vor să-l oprească.) 


HATMANUL 


Mă lăsaţi să întru ca să-mi scap soţia. 
Unde este Dala ? Moartea şi urgia!... 


(Către Dala.) 


Dar tu cum te afli în această casă 
Blestemată, unde şezi cu ei la masă ? 
Cu femei nebune, care s-au perdut? 
Care pentru aur, cinstea şi-au vindut ? 
Ai întrat în rîndul astor curtezane ? 
Cît ai cumpărat-o, spune tu, tirane ? 
Să-ţi întorc eu preţul ! Cer nesocotit, 
Dala mea perdută, şi tu n-ai trăsnit! 
Inimă trindavă, nu te spargi tu încă 
Sub a ta turbare şi lovire-adincă ? 
Dala-i curtezană, şi eu mă supun ? 
Este vestijită, şi eu nu-mi răzbun ? 
Pleacă a ta frunte, o, căzută țară ! 
Ea nu mai roşeşte d-a ei soartă-amară 
Și d-a ei ruşine... Vai! tu ai murit! 
Tu; dar al meu sînge nu a putrezit. 
Şi tu, domn al ţării, dintr-o dinastie 
Nobilă, a cării dalbă vitejie, 

Fapte mari, virtute, țara a-nălțat, 
Suferă a-ţi zice, rob încuronat, 

Că un om ca tine nu poate să fie 
Din această viţă, trăsnet şi urgie! 
Muma cu păcatul s-a împerecheat 
Şi'în umbra nopții, viața ea ţi-a dat. 

DOMNUL 

(se ridică.) 
Biţă ! Să-l arunce într-o închisoare, 
Unde să nu aibă nici aer nici soare! 


DALA 
(cade în genunchi la domn) 


Doamne ! Îndurare ! Nu îl asculta ! 
Şi revarsă-asupra-i bunătatea ta! 


HATMANUL MIRE 
Ce zici, curtezană ? Crezi că țiu la viață ? 
Mai am eu în lume zile de dulceaţă ? 
Mai am eu mindrie ? Mai poci eu trăi, 
Mai poci, fără cinste ? Eu voi a muri... 


DALA 
(aruncindu-se la picioarele lui) 
Sunt nevinovată ! Îţi voi spune ţie 
Cum eu sunt aicea... te încrede mie! 
Mire ! Nu te perde !... Vai! Eu te iubesc! 


HATMANUL MIRE 
Fugi! Pe a ta frunte rușinea privesc ! 
Ai perdut onoarea... vorbele-ţi pe mine 
Nu pot să mă-nșale. 


DOMNUL 


Dala, fă mai bine ! 
Lasă să-l închiză, și tu, dulcea mea, 
Vin şi şezi la masă. Chiașna, vin cu ea ! 
Nu ştii tu, copilă, fără răutate, 
Că o frumuseţe în aste palate 
Nu iese afară fără a lăsa 
Din mănuchiul dulce să cază ceva ? 
Deci, mă jur pe viaţă, sceptru şi domnie, 
Că frumoasa Dală a mea o să fie., 


HATMANUL MIRE 
Şi eu. jur pe ceruri, că altfel va fit 

DOMNUL 
Îl puneţi în lanțuri ! Nu-l lăsați aci 1 


HATMANUL MIRE 
(se apropie de Dala) 
Dala! Voi mai bine să fii mormiîntată 
Decit fără cinste. 


DALA 


Sunt nevinovată! 
(Hatmanul lovește în inimă cu un cuțit. Ea cade.) 


HATMANUL 
(către domn, cu un ris amar) 
Mori, ca să poți zice! 
A ta o să fie! O, tirani turbaţi! 
(Hatmanul se loveşte cu cuțitul și cade.) 


DOMNUL 
(către gardă) 
Aste două leşuri d-aici rădicaţi ! 
(Privind pe Dala moartă.) 
Moartă, ea păstrează a sa frumuseţe ! 
Rozele poleie încă-ale ei fețe ! 


SCENA IV 


DOMNUL 


'Toate-aceste lucruri, au să mă doboare, 

Sau să mă ucigă !... Dar mai poci eu oare 

Să mă schimb, o, soarte ? Spune, mai poci eu? 

Tristă parodie a lui Dumnezeu. 

O, deșartă lume ! să mai am eu stimă 

Pentru tine ? Cupa de dispreţ e plină... 

Mi-ai părut în ochii-mi asfel precum eşti. 
(Arătindu-și inima cu mina.) 

Acolo fusese vise îngereşti, -. 

Pîn-a nu cunoaşte omul; dar îndată 


Ele vestejiră, vai! şi niciodată 

Cît aici în lume încă voi mai fi, + 
Inima-mi zdrobită nu va-ntineri ! 

Tronul mă apasă, ţara... nu: îmi place! 
Voi să-o las... un paşă turc voi a mă face... 


SCENA V 
DOMNUL, CHIAȘNA, PĂUNA, BRAŢ, DUȚĂ 


DOMNUL 


Unde-aţi fost, frumoase și plăpînde flori, 

Ce veniţi în lume dulci ca nişte zori! 

Chiașna mea frumoasă ! voi să cure vinul 

În această cupă! Să-mi înec suspinul 

Inimii !... Voi nu ştiţi... ceea ce simţ eu... 

Gindul mă apasă... oh! vărsați mereu 

Vinul ce goneşte gîndurile rele !,,. 

S-a uscat izvorul mulțumirii mele !... 

Nu rîvniţi la soarta-mi ! Eu sunt ocolit 

De măriri în lume... dar, sunt fericit !... 
(Bea dintr-o cupă vin.) 

Perderea de minte este fericirea ! 

Ce e dară mintea? E nefericirea ! 

(Oaspii beau.) 

Cel ce-a făcut omul asfel păcătos, 

L-a făcut cum este spre-a nu fi gelos 

De a lui făptură, deci ca să nu fie, 

A făcut din lume ceva ce minie ! 


SCENA VI 
Cei de mai-nainte, ADINA (nebună, cu părul despletit, 
întră cîntind) 
ADINA 


Eu voiam să fiu mireasă, 
Şi să port cununi de flori. 

DOMNUL 
(la o parte) 
Iată încă o pradă!... 
(Tare.) 
Ce vii tu aici, 
O, nebuno!... pacea noastră vei să strici ?... 


ADINA 

(cîntind) 
Fost-am miîndră şi aleasă 
Cînd mergeam în sărbători... 


CHIAȘNA 


Iată o nebună ! Ea a nebunit 
Pentru-a ta iubire... 

Ce om fericit, 
Doamne ! tu ce-nsufli patimi înfocate ! 


ADINA 
(deșteptindu-se) 


Cine-nsuflă patimi ?... 
(Ștergindu-se la ochi.) 
O, ce gînd străbate 
Mintea mea ?... Dar unde sunt şi ce văz eu ? 
Domnul !... jupîneasă ! pe sufletul meu t... 
Ce faceţi acolo ?... Oare vă aduce 
Să vă pearză ?... 
(Către Chiașna.) 


ta Dragă, faţa ta e dulce... 
Tu eşti jună... poate nu ştii unde eşti... 
El o să te piarză... fugi !... fugi !... de iubești 
Viaţa !... cinstea !... mîne o să vestejească 
Anii tăi cei tineri, fața-ţi îngerească.., 
Vei fi numai urma undei-ce-a secat 
Căci el poartă moartea într-un sărutat !... 
Oamenii vor zice căutind la tine : 
Iată o ființă fără de ruşine! 
Și de ai o mumă, te va blestema... 
Fără ca să-ţi crează... Tu te vei usca... 

Fugi !... E mincinoasă lumea cettrăieşte !... 

Voi să pling atita cît să-nec de tot 

Cu-ale mele lacrimi lumea... şi să, pot, a 

Să-mi răzbun prin moarte=i „dar nu poci a plinge... 
Doru-mi e prea mare !... inima-mi se frînge 

Ca o floare moartă l... 


a F 
(Către domn.) 
Ce rău am făcut, 

Doamne! ca să farămi traiul meu plăcut ? 
Zilele-mi frumoase, visele-mi iubite `: 
P-al meu sîn de fată dulce adormite ? .. 

(Devine iară distraetă şi cîntă.) 
Eu visam să fiu mireasă 
Şi să port cununi de flori... 


DOMNUL 
Mergi d-aici, nebuno ! tu m-ai întristat... 
(Garda vine. Către gardă.) 
Alungaţi nebuna din acest palat !... 
(Garda o respinge.) 
ADINA 


Fost-am jună şi frumoasă 
Cînd mergeam în sărbători. 


SCENA VI `^ 


Cei dinainte, afară de Adina 


DOMNUL 


Chiaşna, varsă încă vinul în păhare... 
Voi ca să-mi perz mintea! ca să n-am mustrare... 
(Vobind către părete.) 
Cine eşti tu oare ? Ce vii tu aici ? 
Vilna ! o, durere! 
CHIAȘNA 


Doamne, dar ce zici !... 

DOMNUL 
Vilna! dragă umbră! de ce-mi mustri mie 
Moartea ta ? Nu dasem inima mea ţie ?... 
Nu! eu niciodată nu te-am amăgit... 
Tu o ştii ?... pe nimeni eu nu am iubit 
Ca pe tine ! Mina unei june fete 
Te-a ucis, o, Vilna !... Daţi-mi vin, mi-e sete !... 
Fugi, gingaşă umbră, nălucire, vînt. 
Te înturnă-ndată în al tău mormînt? 
Morți, lăsaţi în pace pe cei vii să moară ! 
Viaţa-i agonia morții... pizma oară 
Vă muncește ? Umbre dragi ce ne lipsiţi, 
Pe cei vii din lume să nu pizmuiţi ! 


CHIAȘNA 
E nebun! Ce vede? 


PAUNA 


Vilnei el vorbeşte... 
Umbra ei îi pare... Vinul abureşte 
Creierii... 


DOMNUL 
Ce ziceţi ?.. Nu sunt încă beat. 
Vilna ? Ştiţi, aceea ce s-a-mpămintat 
Teri, acolo este, iată, mă priveşte 
Cu-ochii plini de lacrimi !... doru-i mă ;zdrobeşte !. 
(Pune mina pe ochi.) 
Umpleţi cupa încă !... Ce văz? . a perit! 
N-aţi văzut pe nimeni ? . 
CHIAȘNA 
Eu nu am zărit... 
DOMNUL 
Umpleţi ! umpleţi cupa !... voi să perd simţirea 
(Luînd cupa.) 
Ah ! aici s-ascunde pacea, fericirea !... 
Lumea mă-nspăimintă !... Oamenii ce sunt ? 


Planta ce se-nalță pe acest pămînt, 
Ca să vestejească ?... planta trecătoare 

Ea, mai fericită naşte, crește, moare, 
Fără conştiinţă ; omul peritor, 

Omul singur trece viața sa în dor, 
Dumnezeu, vai ! puse în acea ţărină, 
În această formă care se dărimă, 
Ce se zice omul, darul său cel sînt 
Ca mai mult să simţă dorul pe pămînt! 
Piară astă viaţă daca e legată 

Cu amărăciunea !... Voi să mor îndată !... 


CHIAȘNA 


Vei să mori ? Rămiîn dulcele plăceri 
Ca să îţi îmbete viile dureri. 


DOMNUL 


Am cătat uitarea dorului în vin, 
Şi-n plăceri molateci p-al femeii sîn; 
Dar aflai dezgustul !... 


CHIAȘNA 


Fă dar faptă bună 
Pentru omenire! 


DOMNUL 


Chiaşna ! ești nebună! 
Pentru omenire vei să fac ceva? 
Ca să fac aceasta cată a avea 
Flacăra credinţii... O, vrăjmașă soartă. 
Şi eu n-am nimica... Inima-mi e moartă. 
Tu zici să privească celui ce-a orbit! 
Ce e fapta bună ce tu mi-ai vorbit? 
Ce e omenirea ? Ce le e cuvîntul 
De a fi ? întreabă, draga mea, mormîntul ! 
Feară fără sațiu, pentru el lucrăm... 
Fapta noastră bună e să îngrășăm 
Gura astii feară... 


CHIAȘNA 
Fă război îndată ! 
Ca să-ţi risipească grija ce te-mbată. 
Repede uitarea vei afla în el... 


226 


DOMNUL r 


Să rădic eu arma ? Nu poci, sunt mişel... 
Norii amețelei ce pluteau pe mine, 

Se risip... o cupă încă, pentru tine! 
Sunt nebun a-ți face singur gîndul rău ! 
Oaspeți, beți cu mine !... Chiașna, cîntul tău 
Voi să se auză, plin de bucurie, 

Fraged ca plăcerea !... Ce îmi pasă mie 
Scopul omenirei ? N-am făcut-o eu 
Asfel de urîtă, pe sufletul meu ! 

Dar o cugetare ! Chiaşșna, dulcea mea. 
Ştii tu ? fie lumea bună, fie rea, 

Cupa desfătării pare-mi-se mie 

Că-a secat uritul, a-nceput să vie. 

Alt tărîm acuma voi să brăzduiesc, 

Alte dulci petreceri voi să răspindesc, 
Pe această viață care-ţi place ție. 


CHIAȘNA 


Știi tu, fă îndată aici o orgie. 

Vei aduce noaptea fete şi muieri 

Din cele mai bune neamuri de boieri, 
Vei trimite-ndată ceata ostășească 

Din ale lor case ca să le răpească 
Cum vor fi, prin silă, să le-aducă-aici, 
Vei aduce încă şi ostaşi voinici, 

Masă, vinuri, danţuri, muzică, vor face 
Ale vieţii chinuri un minut a tace. . 
Ce zici ? 


DOMNUL 


De minune! O, drăguța mea, 
Tu mi-ai furat gîndul ce mă mîngiia. 
(Către Biţă.) 
Biţă, pleacă! Spune armașului mare 
Ca să ia cu dînsul cetele tătare 
Şi să calce-ndată case boiereşti, 
Care ?... 

CHIAȘNA 
Pe la Razi, Ciogoli, Neculeşti, 
Bărlănești, Buhuș, Tanski și Stărcești, 
Şoldan, Dragoș, Bașot, Hazar şi Strejești 
Sunt d-acele case unde se găsesc 
Cele mai frumoase flori ce strălucesc, 
Flori cu suflet dulce, flori dezmerdătoare 
Ca să-mpodobească astă sărbătoare. 


DOMNUL 


Auzi tu ? Porneşte ! Cum le vor găsi, 
Nu sau îmbrăcate, să le-aducă-aci... 
(Biţă iese.) 


SCENA VIII 
Cei dinainte, afară de Biţă 


DOMNUL 


Aste nume, Chiașna, bine sunt găsite : 
Cele mai frumoase, cele mai cinstite. 
Meritul tot este, îmi place să spui, 

Pe cele cinstite ca să le supui. 

Acolo e luptă; a lor junghiere 

Are totdauna merit şi plăcere. 


CHIAȘNA 


Au să strige mine cînd vor auzi... 
Crudă tiranie ! 


DOMNUL 


Zică ce-or voi. 
Nu sunt eu tiranul cel întîi în lume, 
Nici cel după urmă ; libertatea-i nume 
Cu care înşală de veacuri de. ani 
Biata omenire nişte şarlatani. 
Lumea e o turmă dată moștenire 
La cîţiva şi lupta, pentru omenire, 
Nu e între popol şi între tirani, 

Lupta de scăpare e-ntre şarlatani 
Care să apuce locul la putere 
Ca să mulgă turma ce-a născut a pere. 
Dreptul celui tare este tot aici. 
N-asculta ce cîntă falșii fanatici, 
Nici judecătorii care dau dreptate, 
Nici turburătorii ce strig libertate, 
Dreptul celui tare este legea lor, 
Dreptatea, morală, -vorbe care zbor. 
Vezi societatea cum e aşezată ? 
Toţi de drept vorbește şi cel care cată 
A lovi, pe alţii, şi chiar cel lovit! 
Care drept? Acela care e primit 
Intre oameni ? Vise şi sarlatanie 
Ceea ce zic dreptul, este tiranie. 
Legea pedepsește pe un biet tilhar, 
Însă care lege pune un hotar 
Limbilor ce calcă p-alte limbe ? Care ? 
Cel slab este încă prada celui tare. 
(Se aud zgomote mari pe strade.) 


SCENA IX 
Cei de mai-nainte, BIȚĂ 


BIȚĂ 


Au călcât tătarii casele alese 

Şi au smuls pe fete şi pe jupinese; 
Cum erau atuncea cînd sărmanul om 
Repaosul dulce caută în somn, 

În vestmîntul nopții, cum şi despletite, 
Ca niște albi iepuri se băteau răpite, 
Pe-ale tătărimii braţe de oţel. 
Lacrime, leșine, strigări d-orice fel. 
Dar veniră oameni, șerbi şi robi, poporul, 
Alergau cu spada, lancea şi toporul. 
Dar nu curse singe. Tătarii-au lăsat 
Pe femei în noapte şi s-au depărtat. 
Dar s-au strîns boierii la mitropolie. 
Se răscoală ; poate chiar aici să vie, 

Strigă toată lumea moarte lui Ștefan! 
Moarte Chiașnii !... 


(Voci afară.) 
Moarte crudului tiran ! 
DOMNUL 
Curtea e păzită ? 
BIȚĂ 
Orice este-oștime 
Toată e sub arme, toată e cu tine. 
DOMNUL 
Asfel nu îmi pasă ! 
(Voci afară.) 
Moarte, jupînesii Chiaşnii ! 
|CHIAȘNA 
Ce zic ei? 
DOMNUL 
Ai credinţă-n mine și-n ostaşii mei. 


SCENA X 
Cei dinainte, ROXANDRA, sora domnului 


ROXANDRA 


Ce auz-afară ? Este răzvrătire. 
= Viaţa-ţi e-n pericol. Doamne, a tu ştire? 
(Văzind pe Chiașna.) 
Dar ce văz aicea, mare Dumnezeu + 
lată ce te perde, o, fratele meu! 
Lasă p-a ta soră să aminte ţie 
În minut-acesta sînta datorie : 
Ai o datorie mare de-mplinit, 
Este-un tron aicea care s-a zdrobit, 
Este-o dinastie care se ucide. 
Un Ştefan.o face, alt Ștefan o-nchide! 

Tu 'laşi să se surpe ceea ce Ștefan 

Cu atita trudă, agerul Bogdan, 

Petru Rareș însuși, al nostru părinte, 

Au nălțat prin fapte ce mari lupte-aminte. 
Viața ce se trece fără de virtuți, 

Cu femei nebune, cu oameni căzuți 

Seacă şi usucă tot ce omul are 

Mai frumos, mai nobil, mai înalt, mai mare. 
Sufletul coboară din înaltu-i loc, 

Fuge-a minţii rază, al inimei foc. 

Deci omul ce perde a sa energie, 

Nu mai are dreptul în viaţă să fie. 

Viața-i energia şi spre a trăi, 

Cată mai nainte a se dovedi. 

Ieşi din sînul morții și al trîndăviii,” 
Mergi în apărarea țării şi domniii ! 

Unde e pericol, pentru-al său popor, 
Acolo e locul unui domnitor. 


ŞTEFAN 


Mă lăsaţi cu visuri bune de copii 

Ce învăţ la școală ! Tronuri, dinastii 
Și virtuți, eresuri, arme de-nșelare 
Pentru omenire ! Lumea nu mai are 
Pentru mine fermec, tu ştii, sora mea ! 


ROXANDRA 


Erai ca fecioară, inima-ţi era 

Bună zi crezîndă. Tot ce trebuieşte 
Ca un domn să facă ceea ce voiește 
Legea ! Niciodată moarte nu ai dat. 
Tu întotdauna, doamne, ai iertat. 
Cînd vedeai femeia tînără, frumoasă, 
Îneca roșeața fața ta sfioasă, 

Cînd de fapte rele, crime auzeai, 

Că se fac în ţară, tu zdrobit plingeai ; 
Cînd divanul nostru da ordine rele, 
Cînd boierii țării puneau biruri grele, 
Tu luai să aperi pe cei asupriţi! 

La palat de tine erau toţi primiţi, 

Mici şi mari, şi nimeni nu ieșea d-aice 
Fără mîngiiere. Eu eram ferice ! 
Astăzi, ce schimbare ! 


DOMNUL 
Este-adevărat, 
Eu o ştiu, Roxandra, dragă, m-am schimbat. 
Eu eram atuncea afară dini țară, 
Afară din date ; unii se sculară 
Ca să mă răstoarne sau viața să-mi ia. 
Căci dreptatea bună lor nu le plăcea. 
Ei au vrut hrăpire, au vrut tiranie, 
Au vrut desfrînare, le-am dat să le fie! 
Asfel este țara noastră, asfel sunt 
Orice limbi aicea p-ast colț de pămînt. 
Nu mai cred în nimeni, în nimic din toate 
Şi-ale tale sfaturi frumoase nu poate 
Să mă schimbe încă. 


ROXANDRA 

lată ce găsești 
În această lume cu care trăieşti ! 
Un dezgust de viaţă, moarte, amorţire, 
În tot ce înalță, tot ce e mărire 
Omenească ! Însă, doamne, ești perdut ! 
De cînd este lumea nimeni n-a putut 
Omori morala, dreptatea, fiinţa. 
Daca al tău suflet a perdut credinţa, 
Cel puțin găsește atîtea puteri 
Ca să-ţi aperi viaţa, tronul de boieri ! 
Nu auzi departe strigătul ce crește ? 
Este dinastia ce se risipește ! 
Mergi şi mori în luptă pentru o idee. 
D-a ta slăbiciune, cruță p-o femeie 
D-a roşi ! Şi scapă tronul cletenat ; 
Sau de nu, voi merge eu ca să mă bat ! 


232 


SCENA XI 
Cei dinainte, UN CĂPITAN 
CAPITANUL 


Doamne ! este timpul ca să vii îndată. 
Sîngele se varsă, oastea supărată 
Zice rele vorbe de Măria ta. 


DOMNUL 
(armîndu-se) 
Spada și amorul mă vor ajuta. 
Voi urcați în turnul ce dă în grădină! 


ROXANDRA 
(ia o parte) 
De veninul morții inima-i e plină! 
(les toți.) 


SCENA XII 
(Sub un cort în tabăra de la Țuţora.) 


MUMA ADINII 
Iată-mă-n mijlocul taberii-ostășeşti, 
Unde e tiranul vieţii omenești, 
Unde e satana părtinit de soarte ! 
În oraşul Iași a scăpat de moarte 
Zilele trecute... vai ! cum a slăbit 
Poporul Moldovii ! Cum s-a vestejit 
Vechea bărbăţie la boierii țării ! 
Nimeni nu rădică mîna răzbunării 
Pe această heară ce se zice domn ! 
Doamne ! este-aceasta moarte, este somn ? 


SCENA XIII 
MUMA ADINII, MOGHILĂ, STURZA şi alți căpitani 


M. ADINII 


Socoteaţi vrodată ca să mă vedeţi 
În mijlocul vostru, dragii mei băieţi ? 
De la voi azi țara cere răzbunare. 

Moţoc, Lăpuşneanu, scriu de la hotare 
Că voiesc să.intre cu leșeşti oștiri ! 

Nu daţi timp acestor triste uneltiri. 
Nu daţi timp să vie oști străine-n ţară ! 
Ele pot să facă starea mai amară, 

Ci cu o lovire repede, scăpaţi 

Țara şi de heară şi de leşi armaţi ! 
Este noapte ; oastea este adormită, 
Viersul trist al țării la omor invită. 


STURZA 


„Pe un om ce doarme, fie cît de rău, 
Şi chiar pentru ţară nu îl omor eu. 
Un ostaş al cărui sîn de cinste bate 
Faţă-n faţă iese, pept la pept combate. 


MUMA ADINII 


Spada ce veghează p-un bun domnitor 
Cată să-l lovească cînd e trădător. 

Un ostaș nu este robul ce păzeşte 
Tronul cînd în ţară acest tron loveşte; 
El e fiul țării, și cumpănitor 

Între domnitorul şi între popor. 

Ori din care parte răul se ivește, 
Acolo ostașul merge şi loveşte. 

Daca voi vă temeţi de a nu trăda, 
Leşii au să vie țara a prăda;, 

Dar eu ştiu ce-oi face să scape-astă țară 
De tirani şi apoi de streini d-afară. 


(Iese.) 
SCENA XIV 
Cei dinainte, afară de muma Adinii 
JOLDEA 
O, sărmană mumă! perde mintea ei! 
STURZA 


Dar ce vei să facă ea, o, frații mei ? 
Ascundea la briu-i un cuţit, îmi pare. 
De o mare crimă ea este în stare. 

Să veghem asupră-i. 

SCENA XV, 
(Să văd sub cort.) 


Cei dinainte, DOMNUL, CHIAŞNA, PĂUNA, BIȚĂ, femei 

și bărbaţi tineri ce petrec în orgii 


DOMNUL 

Ştiţi ce s-a-ntimplat ? 
Leșşii pe hotarul ţării au călcat. + 
Mine dimineaţă au, să ne înfrunte. 
Moţoc, Lăpușneanu sunt în a lor frunte; 
Nu vă faceţi spaimă, îi vom risipi, 
Pe cei doi, cu moarte îi voi pedepsi; 
Pînă-atuncea timpul lasă încă nouă 
Să gustăm plăcerea, astă dulce rouă 
Ce pe fruntea vieţii a pus Dumnezeu ; 
Faceţi dar să luce ca un curcubeu 
În această noapte încă-o sărbătoare ! 
Şi plăcerea dulce repedele oare 
Să le bea-nainte d-a zbura în vînt!. 
Căci, vai! scopu-a toate este un morpdint. 
Staţi voi toţi aicea ! Unde sunt, stăpîne 
Biţă, celealte drăgălaşe zîne ! 


BIȚA 
Vor veni îndată. 
DOMNUL 
Masă, vin, cîntări, 
Lăutari și danțuri şi dulci sărutări. 
„A zl 
săi SCENA XVI 
Cei de mai-nainte, alte dame vin rizind tare 
DOMNUL 


A nimfilor horă iată colo vine. 
Parcă este-o ploaie de dalbe lumine 
Ce se răspîndeşte despre răsărit, 
Vise de plăcere, bine ați venit! 
(Servii pun masa, șed la masă.) 

Chiaşna e sultana noastră favorită, 
De cînd este lumea, dulcea mea iubită, 
Alta mai frumoasă ca tine n-a stat; 
Între celealte ea s-a arătat 
Cum e un luceafăr printre alte stele ! 
Varsă tu pe viaţa-mi fermecele tele 
Cum adesea noaptea pe un cîmp cu flori 
Lacrimele varsă la albele zori! 
Crinul lingă tine perde-a lui albeţe. 
Lîngă trandafirii ce porţi tu pe fețe, 
Trandafirul luncii pare vestejit. 
Lasă a mea mînă ce a-nnebunit 
În valul de aur ce cosița-ţi face 
Să se rătăcească pe cînd se desface 
Şi răsfaţă dulce umerii de crini?! 
Lasă:n ochii-mi ochii-ţi de lacrime plini 
Mult timp să se scalde cu a lor lumină! 
Inima mea arde; de amor e plină. 
O, privire dulce, fermec fericit! 

* Vino mai aproape crin îmbălsămit, 
Vino şi îneacă gura-mi arzătoare 
Cu a sărutării bură-mbătătoare ! 
Lasă al meu suflet sufletu-ți să bea 
Apoi să se stingă el şi viața mea ! 
Dar ascunde mie răsurile nouă 
Ce-nfloresc la viaţă sub o dulce rouă 
De plăceri ; albeţea ce ele-nconjor 
Şi-a lor frăgezime mă fur, mă omor. 
Oh! atita fermec, frumuseți, lucire 
Au uimit şi mintea şi'a mea privire ! 
Hora drăgălașă, îngeri dulci și blînzi, 
Gura nu va hrană ; ochii-mi sunt flămiînzi. 
Chiaşna cîntă încă. 

CHIAȘNA 
(cîntă) 


Chip încins de strălucire 

Care ochi şi ce privire 

Fără de a se răni 

Poate oare-a ta privi? 

Sub forma ta frumoasă nu ești oare un zeu ? 

Îmi spune mie, june şi dulce-amor al meu ! 
Degetele tele sunt 

Roze, crini născînd la vînt 

Sufletu-ţi e dulce boare, 

Ochii tăi e foc de soare; 

Trupul tău e brad de munte ; 

Frumusețea p-a ta frunte 

Varsă junii ani ai tăi, 

Ca o rouă-a dimineții 

Peste florile din văi, 

Oh ! ferice frumuseţii 

Ce p-al tău sîn tresare şi rumena ei gură 
În dulcea sa turbare îți lasă-o mușcătură, 
Cînd p-al ei sin ea simte gemînd a sa junie ; 
Cînd buza ta pe buze-i revarsă ambrozie ! 


(În timpul acesta muma Adinii apare lingă cort cu mai 
mulți căpitani din armată, care ascultă.) 


MUMA ADINII 
Aţi văzut cu ochii şi aţi auzit, 


UN CAPITAN 


Sufletul lui este acum putrezit ; 

Viciul coboară din sus şi încinge 

Țara; tot ce-i viață în popor el stinge. 
(Ei se fac nevăzuţi.) 


DOMNUL 
Cînte lăutarii ! Voi să dănţuiesc ! 
Vărsaţi vin în cupe să mă ameţesc?! 
(El bea.) 


Ce tăceţi voi, mîndre, pentru-amor născute ? 
Una cîte una voi să mă sărute! 

Nu te superi, Chiaşnă, tu ce iubesc eu ? 
Danţul să înceapă, pe sufletul meu! 
Rădicaţi voi rochea p-albele picioare 

Cît mai sus se poate, dulci dănţuitoare ! 

Tu a mea iubită şezi la sînul meu. 

Căpitani, alegeţi cum am 'ales eu! 

Bine! Înainte cea dintii figură 
Cîte-o sărutare repede pe gură; 
Înapoi în dreapta!... 
BIȚĂ 
Ce a răsunat ? 


Strigăte-n armată !... Cortul a săltat. 
Cade... e trădare... 


SCENA XVII 


(Muma Adinii, căpitani, soldaţi vin să dărame cortul pe ei. 
Muma Adinii cată pe domn și îi implîntă cuțitul în inimă, 
apoi vine pe scenă și aruncă cuțitul plin de sînge.) 
MUMA ADINII 


Asfel îşi răzbună 
Cinstea casei sale moldoveanca mumă ! 


SCENA XVIII 
Cei dinainte, ROXANDRA 
ROXANDRA 


(vine pe scenă, privește cadavrul în cort și zice :) 


Aţi rădicat viața, vai! fratelui meu! 
Dar aţi dat la viaţa ţării locul seu. 


MUMA ADINII 


Tronul e-al Roxandrii : țării domn să fie 
Cel ce-îi va da mîna ea cu bucurie. 


Fine 


